“Истиқлол” жамоасини тарқалиб кетиши, Ҳакимовнинг гапларига қўшилмаслиги, футболчиларнинг кейинги тақдири ҳақида Баҳодир Шамшитдинов билан интервью / CHAMPIONAT.asia\n“Истиқлол” жамоасини тарқалиб кетиши, Ҳакимовнинг гапларига қўшилмаслиги, футболчиларнинг кейинги тақдири ҳақида Баҳодир Шамшитдинов билан интервью\nТеглар : интервьюИстиқлолБаҳодир Шамшитдинов\nЯқинда ПРО-Лига иштирокчиси “Истиқлол” жамоаси чемпионатдаги иштирокини тўхтатишга қарор қилгани ҳақида хабарлар янгради.\nФарғоналиклар учун жорий мавсум омадсиз кечаётганди. Шунинг учун клуб раҳбарияти клубнинг фаолиятини тўхтатиб қўя қолди. Хусусий клуб бўлганидан кейин хоҳлаган вақтда ҳар қандай вазият бўлишига қарамай шундай қилишга хақли. Айтиб ўтганимиздек, бу йил жамоанинг ишлари кўнгилдагидек кечмади. Ваҳоланки “Истиқлол”ни кўпчилик Суперлигага чиқишга асосий давогарлар қаторида кўрганди. Аммо чемпионат старти олдидан кутилмаганда мураббийлар штабида ўзгаришлар юз берди. Жамоани янги мавсумга тайёрлаган Анвар Бердиев ва Сергей Лебедев тандеми “Бухоро”дан тушган таклиф қабул қилиб, “Истиқлол” раҳбариятига узурини айтиб кетгач бошқарув постига бунгача ҳали бош мураббий сифатида умуман ишлаб кўрмаган Баҳодир Шамшитдинов ўтди. Аммо ушбу мутахассиснинг бош мураббий сифатидаги фаолияти қисқа вақтда якун топди. Аслида Шамшитдиновнинг бош мураббийликка ўтиши қандай юз берганди? Нима учун узоқ вақт ишлаш насиб этмади? “Истиқлол” жамоасини тарқалиб кетишига нима сабаб? Шу ва бошқа саволларга жавоб олиш мақсадида Баҳодир Алиевич билан суҳбатлашдик.\n- Баҳодир Алиевич, яхши биламизки бунгача сизни асосан дарвозабонлар мураббийи сифатида кўрганмиз. Лекин бу йил қисқа вақт “Истиқлол”да бош мураббий сифатида ишлаб кўрдингиз. Аммо бу узоқ вақт давом этгани йўқ. Ушбу жараённи қандай изоҳлайсиз?\n- Хабарингиз бор, чемпионатга жамоани Анвар Бердиев билан Сергей Лебедев тайёрлаб келаётган эди. Мен эса жамоада дарвозабонлар билан ишлаш бирга, клубнинг хужжат ишларига ҳам кўмаклашиб келаётгандим. Кутилмаганда бош мураббийимизга “Бухоро”дан таклиф тушди ва ёрдамчиси билан бирга асосий таъқибчимиз бўлган жамоага ўтишга қарор қилишди. Бу пайтда “Истиқлол” раҳбарияти бўшаб қолган ўринга фарғоналик мураббийларнинг номзодларини кўриб чиқа бошлади. “Нефтчи”дан кетган Абдусамад Дўрмонов таклифни рад этиб, ишлай олмаслигини билдирди. Кейин жамоадаги йигитларнинг кўпчилиги менга бошқарувни қўлга олишимни маслаҳат бериб, ҳар томонлама қўллаб-қувватлашларини ва бир ёқадан бош чиқариб ишлашларини билдирди. Жамоамиз раҳбари ҳам менга бу борада ўйлаб кўришимни билдиргач, бир кун давомида ҳаммасини обдон ўйлаб кўрдим ва таклифни қабул қилдим. Чунки жамоани ичидан жуда яхши билардим. Қолаверса футболчилар билан ҳам муносабатларим яхши эди. Уларга учун ҳам четдан бегона мураббий келиб ишлаганидан кўра, менинг бош мураббий сифатида ишлашим қулай эди. Клуб раҳбаридан расмий таклиф бўлганидан кейин ростини айтганда жуда ҳаяжон босди. Чунки бунгача бош мураббий сифатида ишлаб кўрмагандим. Масъулиятли вазифа эканлигини ўйлаб босим ҳам шунга яраша бўлишини англаб тургандим.\n- Амалда бош мураббий сифатида ишлаган бўлсангизда, лекин ўйин қайдномасида бош мураббий сифатида Диёр Алижонов кўрсатилди. Буни қандай тушуниш мумкин?\n- Менда бош мураббий сифатида ишлаш учун тегишли лицензия бўлмагани учун мураббий штабига Диёр Алижоновни қўшиш орқали ушбу муаммони бартараф этдик. Ушбу мураббий жисмоний тайёргарлик бўйича яхши мутахассис. “Нефтчи”да илгари бирга ишлагандик. Шунинг учун Диёрбекни таклиф этдим. Ўйин кунлари кўриниш берммасада, жамоа билан бирга бўлди ҳамиша.\n- Бош мураббий сифатида дебют учрашувингиз мағлубият билан якунланди. Аламлиси бу охиргиси бўлди. Бундан ўзингиз ҳам кейинчалик афсусланган бўлсангиз керак?\n- Очиғини айтганда, клуб раҳбарияти мени бош мураббийликка тайинлаб, Баҳром Ҳакимов билан ҳам параллел равишда музокарага киришган экан. Буни кейинчалик билиб, хафа бўлганим рост. Чунки “Хоразм” билан ўйиндан кейиноқ истеъфога чиқариб юборди. Худдики, мағлубиятни кутиб тургандек таассурот қолдирганди. Сафарда “Хоразм” билан аслида ёмон ўйин кўрсатмагандик. Ўйин тақдирини биргина гол ҳал қилиб қўйганди. Бизда ҳам ҳисобни тенглаштириш учун вазиятлар бўлди. Хусусан Мўйдин Мамазулунов бирга-бир вазиятда аниқ харакат қилганида ҳаммаси ўзгариб кетиши мумкин эди. “Хоразм” яхши жамоа. Бежизга улар ҳозир турнир жадвалида юқори ўринларда юрмаяпти. Агарда раҳбарият менга имконият берганида вазият бу даражада хунук кўриниш олмасди деб ўйлайман.\n- “Истиқлол”да дарвозабон Фарруҳ Турдалиев билан рақобат қиладиган дарвозабон йўқлиги ҳам панд берди назаримда. Нима учун яна бир маҳоратли посбон олинмаганди?\n- Буни ўзимиз хоҳлагандик. Илгари жамоамизда ўйнаб кетган Рустам Нортожиев билан музокара ўтказиб, ҳаммасини келишиб қўйгандик. Аммо иқтидорли посбон жамоа лагерига қўшилиш учун йўлга чиққан пайтида “Сурхон” мураббийлари жамоага кераклигини айтиб, Термизда олиб қолишди. Шундан кейин Нортожиев узурини айтиб, Суперлигада ўйнашга иштиёқи юқори эканлигини билдирди. Тошкентдаги йиғинимизда эса ўзим анча вақтдан бери кузатиб юрган Акобир Қаюмовни таклиф этдик. “Бунёдкор” тарбияланувчиси бўлган ушбу истеъдодли дарвозабон эса кутилмаганда чемпионат старти арафасида чурра касалига дучор бўлиб, операция столига ёткизилди. Бу пайтда бошқа дарвозабонни рўйхатдан ўтказа олмасдик.\n- Баҳром Ҳакимов ўйинлардан кейин матбуот анжуманида, “Истиқлол”га ҳеч қайси жамоага ўтмаган футболчилар жалб этилганига шама қилиб ўтди. Бунга қандай муносабатдасиз?\n- Ҳакимовнинг ушбу фикрларига қўшилмайман. Жамоада маҳоратли ўйинчилар билан бирга иқтидорли футболчилар йиғилганди. Улар ҳақида салбий фикр билдириш керак эмасди.\n- Ҳакимов жамоада иш бошлаганидан кейин сиз ҳам ёрдам бериб келаётгандингиз. Шундай экан янги мураббийга футболчилар борасида маслаҳат берган бўлсангиз керак?\n- Йўқ, бош мураббийликдан озод этилганимдан кейин клуб раҳбари билан ўртамизга бироз совуқчилик тушди. Мен мураббийман. Ишим майдонда бўлиши кераклигини айтдим. Хужжат ишларига бутунлай ўтиб кетишим нотўғри бўларди ўзим учун. Шунинг учун раҳбариятга агарда мураббийлар штабидан ўрин олсам, жамоада қолишимни акс холда бутунлай кетишимни айтиб, ариза ёзиб қўйгандим. Футболчилар клубдан кетишимни истамагани учун ўйин кунлари бориб, четдан туриб бўлса ҳам ёрдам бериб келаётгандим. Лекин бош мураббий мен билан маслаҳатлашмади.\n- “Истиқлол”ни ПРО-Лигадаги иштирокини тўхтатишига менимча қайд этилган салбий натижалар бўлса керак.\n- Шунақа деса ҳам бўлади. Ўз майдонимизда ўйнаган бўлишимизга қарамай “Динамо”, “Нефтчи” ва “Оқ-Тепа”га имконият бой берилди. Табиийки бу омадсизлик клуб раҳбарини сира қониқтирмасди. Бундан ғазабланди шекилли, чемпионатда бошқа иштирок этмаслигини айтди. Менимча салбий натижалар туфайли шундай қарорга келинди. Молиявий томондан жиддий муаммолар йўқ эди. Чунки бақувват хомийга эга эдик.\n- Гарчи бошқарув постига тажрибали мутахассис олиб келинган бўлсада, жамоа бирорта ҳам очко жамғара олмади. Буни қандай изоҳлаган бўлардингиз?\n- Бош мураббий кўпроқ бошқаларнинг фикрига қулоқ солиб қўйгани катта хато бўлди. Четдан туриб маслаҳат берадиганлар бор эди. Менимча шу нарса ҳам таъсир ўтказмасдан қолмади. Таркиб танлашда адашди. Бу мени шахсий фикрим.\n- Клуб тизимида узоқ вақтдан бери ишлаб келаётгандингиз. Раҳбариятга айтиб, жамоани сақлаб қолишни имкони йўқмиди?\n- Афсуски шундай жамоа тарқалиб кетгани мени ҳам ранжитмасдан қолмади. Вазиятни ижобий томонга ўзгартиришни иложиси бор эди. Бироз вақт талаб этиларди. “Истиқлол”га 2018 йили келгандим. Бир биридан ажойиб мавсумларни ўткадик. Суперлигага чиқишга бирозгина омад етишмай келаётганди. Бу йил астойдил курашмоқчи бўлиб, яхши ниятлар билан тайёргарлик кўргандик. Жамоани тарқалиб кетиши чемпионатга ҳам салбий таъсир ўтказмасдан қолмади. “Динамо” ва “Оқ-Тепа” жамоаси маълум йўл босиб келиб, уч очко билан қайтганди. Энди очколар бекор қилинса, албатта уларга амал қилади. Молиявий томондан ортиқча сарф-харажат қилишди. Қолаверса кейинги тақвимга ҳам ўзгартириш киритилади. Хуллас катта минус бўлди. Фурсатдан фойдаланиб “Истиқлол” клуби хўжайинларига Мўмин ака Мухтор акаларга ҳамкорлик учун миннатдорчилик билдираман.\n- Яхши биламизки, илари “Истиқлол”нинг U-18 жамоаси бўлган. Эндиликда клуб бутунлай ёпилдими ёки ёшлар жамоалари фаолиятини давом эттирадими?\n- Билишимча “Истиқлол” U-18 жамоаси яқинда старт оладиган мусобақада иштирок этади. Клуб раҳбарияти келаси йил асосий жамоани яна тиклаб, биринчи лига мусобақасида иштирок этишини ПФЛга билдирган. Лекин ташкилот бунга қандай жавоб бериши ҳозирча номаълум. Нима бўлганда ҳам U-18 жамоасини сақлаб қолиши керак. У ердан иқтидорли футболчилар етишиб чиқади. Ёшларга U-18 Биринчилиги жуда ҳам керак. Тўғри сафар учрашувларига бориб келиш учун ҳаражатлар бўлади. Лекин бунинг самараси ҳам бир кун бўлади албатта.\n- Футболчиларнинг кейинги тақдири қандай кечади энди?\n- Тўғриси бу йил “Истиқлол”га ўзим таклиф қилган футболчилар олдида хижолат бўлиб қолдим. Бундай бўлишини кутмагандик. Биринчи давра тугамасидан жамоа тарқаб кетди. Ўйинчиларнинг ҳам оиласи бор. Жамоасиз қолиб кетиши жуда ёмон. Шуни ўйлаб яқинда ЎзПФЛга ёзма равишда мурожаат қилиб, футболчиларимиз учун трансфер ойнасини вақтинча очиб беришини сўрадик. Аммо ташкилот ҳозирча бунга рад жавобини бермоқда.\n- Ўзингизни келажакдаги режаларингиз нималардан иборат?\n- Фарғона футбол академиясида таҳлилчи мураббий сифатида иш бошлаш арафасида турибман. Академия раҳбари Фарҳод Эргашев билан ўз вақтида бирга ўйнаганмиз. У киши мени яқинда ишга таклиф қилди. Хужжатларни топширдим ва эндиликда болалар футболида фаолиятимни давом эттираман.\nПремьер-лига ижтимоий тармоқлардаги ҳақоратомуз сўзлар бўйича расмий баёнот билан чиқди 4\n17 апр 14:40:11\nХакимовни оеги екмали Истиклолга ШУМ КАДАМ.ЙИГИТЛАРНИ РУХАН СИНДИРМАСДАН УЙНАТИШ КЕРАК ЭДИ ЕШЛАРИ КАТТА БУЛСА ХАМ ТАЖРИБАЛИ ЭДИ.\nКИСКАСИ ХАКИМОВ АУТ...АУТ..\n18 апр 13:16:49\nФаргона бир жамоани юкотди,кейинги ким экан?\nСупер лигадан янгиликлар кутамиз!!!\nКачонки хакикий уз ишининг усталарини топиб ишлатсаларинг футбол ривожланади,олди кочди мураббийлар б-н узокка бора олмаймиз!\nМинг афсус Истиклол шундай майдонига базасига эгаю буёги котта Ж@па\n17 апр 13:19:21\nКлуб ёшларга этибор каратиши керак эди !\n17 апр 13:17:34\nБахром Хакимовди битта гапига кушиламан, хич катга утмаган уйинчиларди йигвоган истиклол шу гап туппа тури 100 %


Афғон шаҳзодасининг рубоби Самарқандга қандай келиб қолган? - zarnews.uz\nАфғон шаҳзодасининг рубоби Самарқандга қандай келиб қолган?\nҲамкасбимиз Д.Мавлонованинг “Ўзбекистонга афғон рубобини бухороликлар олиб келганми?” сарлавҳали хабарини ўқиб, Самарқанд давлат музей-қўриқхонаси фондида сақланаётган Афғонистон шаҳзодаси Сардор Исҳоқхоннинг рубоби ҳақида илингим келди.\nУшбу афғон рубоби музей фондида 1929 йилдан буён сақланиб келинади.\nРубоб 1929 йилда Халқ хўжалиги олий кенгаши ташаббуси билан Москвада ўтказилган енгил саноат маҳсулотлари кўргазмасида намойиш этилган. Кўргазма якунланганидан сўнг намойиш этилган ашёлар мансублигига қараб ўша вақтдаги иттифоқдош республикаларга тақсимланади. Афғонистон шаҳзодаси Сардор Исҳоқхоннинг рубоби Самарқанд музейига тақдим этилади. Мазкур рубобнинг умумий узунлиги 81 сантиметр, баландлиги 18 сантиметр ва овоз косаси кенглиги 16 сантиметрни ташкил этади. Ушбу рубобда ҳам Ўзбекистонда кенг тарқалган қашқар рубобидаги каби гажаклар бор. Резонаторининг пастки қисми тери, юқори қисми юпқа тахтача билан қопланган.\nШаҳзоданинг Самарқандга келиб қолган рубобини ўрганиш давомида қизиқ маълумотларга дуч келдик.\nОлим Меҳрожиддин Амоновнинг ёзишича, 1880-1901 йилларда Афғонистонда ҳукмронлик қилган Амир Абдураҳмонхон ибн Муҳаммад Афзалхон 1863 йилда бобоси Дўст Муҳаммад вафот этгач Самарқандга келади. У билан бирга амакиваччаси Сардор Исҳоқхон ҳам келиб, улар 1880 йилгача Самарқандда яшаган. Амир Абдураҳмонхон Афғонистонда ўз ҳукмронлигини ўрнатгач, ўзининг амакиси Муҳаммад Аъзамхоннинг ўғли Сардор Муҳаммад Исҳоқхонга тазйиқ ўтказади. Шу сабаб Сардор Исҳоқхон Ҳирот-Балх шаҳарлари орқали юртимизга қайтган ва унга ҳозирги Хожа Абду Дарун, Хожа Аҳрори Вали ва Хожа Авлиё зиёратгоҳлари атрофларидан жой берилган.\nСамарқанд давлат муей-қўриқхонаси қўлёзмалар фондида сақланаётган Мавлоно Нуриддин Маҳжурий Самарқандийнинг рисоласида қайд этилишича, Самарқанд шаҳрида халқ орасида «халифа Иброҳим» номи билан танилган Хўжа Абду Дарун мозори яқинида жойлашган Хўжа Мавлоно Мирмуҳаммад Иброҳим хожа Самарқандий мақбараси ҳам афғон шаҳзодаси Сардор Исҳоқхон томонидан 1882 йилда бунёд этилган. Шаҳзода Сардор Исҳоқхон 1908 йилда Самарқандда вафот этади.\nРубоб Москвадаги кўргазмага қандай бориб қолганлиги, шаҳзодага тегишли буюмлар кимга мерос қолганлиги бизга номаълум. Табиийки, саволларга жавоб топиш учун тадқиқот олиб бориш талаб этилади.\nТеглар: мусиқа асбоблари


ВАТАНПАРВАР - “Темурбеклар” ҳарбий ватанпарварлик спорт мусобақасининг Наманган вилояти босқичи ўтказилди\n“Темурбеклар” ҳарбий ватанпарварлик спорт мусобақасининг Наманган вилояти босқичи ўтказилди\nНаманган вилоят Мудофаа ишлари бошқармаси, Наманган вилоят ҳокимлиги, Ўзбекистон ёшлар иттифоқи Наманган вилояти кенгаши, Ўзбекистон мудофаасига кўмаклашувчи “Ватанпарвар” ташкилоти Наманган вилояти кенгаши, Маданият бошқармаси, Наманган вилоят Халқ таълими бошқармаси, Наманган вилоят Соғлиқни сақлаш бошқармаси билан ҳамкорликда “Ватанпарвар” ташкилоти Наманган автомобиль мактаби негизида умумий ўрта таълим мактаблари ўқувчи-ёшлари ўртасида ёшларни ҳарбий ватанпарварлик руҳида тарбиялашга қаратилган “Темурбеклар” ҳарбий-спорт мусобақаларининг вилоят босқичи ўтказилди.\nЎтказилган мусобақаларнинг маҳаллий босқичларида ғолибликни қўлга киритган 12 та жамоа ўзаро беллашишди.\nМусобақани ташкил этишдан асосий мақсад – ёшларни ҳарбий ватанпарварлик руҳида тарбиялаш, уларни ҳарбий хизматга тайёрлаш, хизматни ўташ, ҳарбий билим юртларига ўқишга кириш учун руҳан ва жисмонан тайёрлаш, умумий ўрта таълим мактаблари ўқувчи-ёшларининг бўш вақтини мазмунли ташкил этиш, улар ўртасида соғлом турмуш тарзини тарғиб қилиш ва ўзаро маданий-спорт алоқаларни йўлга қўйиш ҳамда ёшларни спорт ўйинларига оммавий тарзда жалб қилиш, дастлабки ҳарбий ва психологик тайёргарликка эга ватанпарвар, масъуллиятли, қийин ва экстримал вазиятларда тўғри ҳаракатланиш кўникмаларини эгаллаган баркамол авлодни тарбиялашдан иборатдир.\nМусобақада ўқувчилар жанговар ва ҳарбий-спорт беллашувларидан ташқари ҳарбий бурч ҳамда ижтимоий-сиёсий ва ҳарбий-ҳуқуқий билимлар борасида ҳам куч синашдилар. Мусобақанинг таълим муассаси босқичлари февраль-март ойларида ўтказилиб, вилоятимиздаги 682 умумтаълим мактабларидаги 12276 (4092 нафари қизлар) нафар ўқувчи ёшлар иштирок этди. Мусобақанинг туман (шаҳар) босқичлари апрель-май ойларида ўтказилди. Мусобақаларда 8184 (2728 нафари қизлар) ўқувчи ёшлар иштирок этди. Мусобақанинг вилоят босқичида туман(шаҳар) босқичларида ғолибликни қўлга киритган қуйидаги жамоалар иштирок этди.\nНаманган шаҳар 58 мактабнинг “Лочинлар” жамоаси;\nКосонсой тумани 30 мактабнинг “Ҳалоскорлар” жамоаси;\nМингбулоқ тумани 14 мактабнинг “Шунқор” жамоаси;\nНаманган тумани 32 мактабнинг “Хумо” жамоаси;\nНорин тумани 42 мактабнинг “Қалқон” жамоаси;\nТўрақўрғон тумани 39 мактабнинг “Темурбеклар издошлари” жамоаси;\nПоп тумани 57 мактабнинг “Темурбеклар” жамоаси;\nУйчи тумани 30 мактабнинг “Қалқон” жамоаси;\nУчқўрғон тумани 42 мактабнинг “Лочин” жамоаси;\nЧортоқ тумани 45 мактабнинг “Ҳалоскорлар” жамоаси;\nЧуст тумани 59 мактабнинг “Бургутлар” жамоаси;\nЯнгиқўрғон тумани 10 мактабнинг “Лочин” жамоаси.\nМусобақа иштирокчилари саф тайёргарлиги, тўсиқлардан ошиб ўтиш, пароллар билан ишлаш, мерганлик каби бир қатор шартлар бўйича беллашдилар.\nМусобақа якунларига кўра 1-ўринни Косонсой тумани 30 мактабнинг “Ҳалоскорлар” жамоаси, 2-ўринни Поп тумани 57 мактабнинг “Темурбеклар” жамоаси, 3-ўринни Чортоқ тумани 45 мактабнинг “Ҳалоскорлар” жамоалари эгаллашди.\nМусобақанинг тантанали тақдирлаш маросимида Наманган вилояти Мудофаа ишлари бошқармаси, Наманган вилоят ҳокимлиги, Ўзбекистон ёшлар иттифоқи Наманган вилояти кенгаши, Маданият бошқармаси, Наманган вилоят Ўрта-махсус касб ҳунар таълими бошқармаси, Ўзбекистон мудофаасига кўмаклашувчи “Ватанпарвар” ташкилоти Наманган вилояти кенгаши раҳбарлари ва вакиллари иштирок этишди.\nМусобақа ғолиблари ҳамда фаол иштирокчилар ҳамкор давлат ва жамоат ташкилотларининг диплом ва эсдалик совғалари билан тақдирландилар. Ўтказилган мусобақада 144 нафар ўқувчи-ёшлар иштирок этишди.


СОРЖ-199 бўйича қарзни нима қилиш мумкин? | BUXGALTER.UZ\nДСҚнинг СОРЖ-199 бўйича қарз мавжудлиги тўғрисидаги маълумотномасидаги ёзув ҳар доим кутилмаган бўлади ва талай саволлар туғдиради: “Қаердан?”, “Бу нима дегани?”, “Буни нима қилиш мумкин?”. Айниқса солиқларни тўлаган бўлсангиз ва асл мақсадига кўра, сизда қарз мавжуд бўлмаслиги керак бўлса.\nBuxgalter.uz илтимосига биноан вазиятни ДСҚ Жисмоний шахсларга хизмат кўрсатиш бошқармаси бўлим бошлиғи Ўткир НИЁЗОВ тушунтирди:\n- ДСҚ томонидан берилган маълумотномадаги бундай ёзув ҳар доим солиқ тўловчи солиқни СКда белгиланган муддатлардан кечроқ тўлаганлигини ёки унда солиқ қарзи мавжудлигини билдиради. Қаерда солиқ қарзи мавжуд бўлган бўлса ёки мавжуд бўлса, СКнинг 110-моддасига асосан пеня ҳисобланади. Қаерда пеня бўлса, ҳар доим Солиқ органларини ривожлантириш жамғармасига (СОРЖ) тўлов бўлади.\nГап алоҳида ҳисобвараққа ўтказиладиган, ҳисобланган пенянинг 40%и миқдоридаги мажбурий ажратма хусусида бормоқда . Пенянинг қолган 60%и СКнинг 110-моддасига асосан тўлов муддати ўтказиб юборилган солиқ суммаси ҳисобварағига тўланади.\nҚоидага кўра, бундай маълумотномаларда ҳисобланган солиқ ва солиқ ҳисобварағига тўланадиган пенянинг бир қисми (60%), суммада кўрсатилади. СОРЖга тўлов барча маълумотномаларда алоҳида сатрда ажратилиб кўрсатилади.\nСолиқ бўйича қарз, пеня ва СОРЖга тўловни солиқ органларининг ахборот тизими автоматик равишда ҳисоблайди. Бироқ ушбу қарзни сўндириш – солиқ тўловчининг вазифаси. У иккита тўловни амалга ошириши керак: биринчиси – у бўйича қарз мавжуд бўлган ёки мавжуд солиқнинг ҳисоварағига, иккинчиси – СОРЖ ҳисобварағига.\nСОРЖни тўлаш бўйича муаммолар, қоидага кўра, жисмоний шахсларда ер ва мол-мулк солиқларини тўлаш бўйича юзага келади. Хатар гуруҳида биринчи навбатда тўловни кечиктирган ва бунда йил бошида солиқ органи томонидан ёзиб берилган хабарнома асосида тўлов мобиль илова ёрдамида тўлаганлар бўлади. Улар шунчаки ҳисобланган пеняни ва СОРЖга тўловни кўришмайди.\nСолиқлар бўйича ҳисоб-китобларнинг ҳолати тўғрисидаги ҳаққоний ахборотни my.soliq.uz да солиқ тўловчининг шахсий кабинетида олиш мумкин. Шахсий кабинетнинг бош саҳифасида “Ҳисобварақларнинг жорий ҳолати” бўлими мавжуд, “Таққослаш далолатномаси ва шахсий карточкалардан кўчирмалар” ҳаволаси бўйича ҳисобланган солиқлар ва қарз ҳақида батафсил ахборот олиш мумкин.\nҚоидага кўра, жисмоний шахслар берадиган яна битта саволга эътибор қаратамиз – СОРЖга тўловнинг миқдори ҳақида. Сумма – катта эмас, бироқ битимни расмийлаштиришда қарзнинг мавжуд эмаслиги текширилганда, муайян ноқулайликлар келтириб чиқаради. Янада ойдинлаштириш учун мисолда ҳисоб-китоб қиламиз.\nТаъкидлаб ўтаманки, амалиётда солиқ тўловчи ҳеч қандай ҳисоб-китобни амалга ошириши шарт эмас – уларнинг барчаси солиқ органларининг ахборот тизими томонидан автоматик тарзда амалга оширилади. Тўланиши лозим бўлган суммани солиқ тўловчининг шахсий кабинетида кўриб чиқиш мумкин ёки хизмат кўрсатиладиган жойдаги инспектордан аниқлаштириб олиш мумкин.\nХуллас, солиқ тўловчи-жисмоний шахс 2020 йил учун ер солиғининг 500 минг сўм миқдоридаги иккинчи қисмини 15 октябрга қадар тўлаши даркор эди. Бироқ қандайдир сабабларга кўра у буни 26 октябрда амалга оширди.\nСКнинг 110-моддасига мувофиқ ахборот тизими муддати ўтказиб юборилган 11 кун учун пеня миқдорини ҳисоблайди. МБнинг асосий ставкаси материални эълон қилиш пайтида 14%ни ташкил этади. Пенянинг фоиз ставкаси шу даврда амалда бўлган қайта молиялаш ставкасининг (асосий ставканинг) 1/300 га тенг этиб қабул қилинади.\n14/300 ни юз улушигача яхлитлаймиз, 0,05 ҳосил бўлади.\nҲар бир кечиктирилган кун учун пенялар солиқнинг тўланмаган суммасидан келиб чиқиб фоизларда белгиланади . Бизнинг ҳолатимизда – 1 кун учун 250 сўм (500 000 х 0,05 : 100).\nЭнди 11 кун учун пенянинг умумий миқдорини ҳисоблаймиз:\n11 х 250 = 2 750 сўм.\nШундан кейин СОРЖга тўлов миқдорини ҳисоблаймиз – пеня суммасининг 40%и:\n2750 х 40 : 100 = 1 100 сўм.\nПенянинг 1 650 сўм (2 750 – 1 100) миқдордаги қолган суммаси тўланган солиқ (500 000 + 1 650) билан бюджетга тушади”.\nДСҚ эътиборини жисмоний шахсларда солиқ қарзини тўлашда юзага келадиган мураккабликларга қаратамиз:\n1. Терминларни қўллашда бирхилликнинг мавжуд эмаслиги\nСолиқлар ва тўловларнинг номлари ҳар жойда – ҳужжатларда ҳам, ахборот тизимларида ҳам – расмий ва бир хил бўлиши керак.\nБиз кўриб чиқаётган ажратма расман – “ДСҚнинг моддий ёрдам, ижтимоий муҳофаза, солиқ органларини ривожлантириш ва кўзда тутилмаган харажатлар махсус жамғармасига ундирилган жарималар ва пенялардан ажратма” деб номланади . ДСҚнинг маълумотномаларида у турлича номланиши мумкин – ФРНО ёки СОРЖ. Мобиль иловаларда эса фойдаланиш имконияти бор бўлган тўловларнинг умумий рўйхатида мўлжал олиш яна ҳам мушкул:\nЯИФ тадбиркорлари ижтимоий суғуртаси;\nЯИФ тадбиркорлари даромад солиғи;\nДекларация асосида даромад солиғи;\nЖарима санкциялари учун тўлов (СОРЖ);\nҲисобланган пеня учун тўлов (СОРЖ-199);\nЎзини ўзи банд қилганлар учун ижтимоий солиқ\n38-ЯТТ суғурта йиғими;\n47-ЯТТ даромад йиғими;\n51-Даромад солиғи –декларация;\n67- Ер солиғи;\n99- жарима санкциялари учун тўлов;\n161- ўзини ўзи банд қилган фуқаролар учун ижтимоий солиқ;\n199- ҳисобланган пеня учун тўлов\nЯТТ суғурта йиғими;\nЯТТ даромад йиғими;\nДаромад солиғи – декларация;\nҲисобланган пеня учун тўлов (СОРЖ-199)\n2. Кўпинча СОРЖга ҳисобланган тўлов миқдори тўлов мобиль иловада белгиланган энг кам фойдаланиш мумкин бўлган тўловдан камроқ бўлади. Мисол учун, PayME да энг кам тўлов 500 сўмни ташкил этади, СОРЖга ҳисобланган тўлов эса баъзан базўр 100 сўмга боради. Аниқ ҳисоб-китоблар учун шарт-шароитлар яратиш зарур.\nҚандай қилиб ходимларни солиқлар бўйича пенядан қутқариш мумкин?\nШЖБПҲ бўйича пеня қаердан келади ва уни нима қилиш керак


[2020-10-28 04:16:14] Notice: Undefined variable: http_accept_language in /opt/www/vhosts/olympicboxing.uz/httpdocs/index.php on line 64\n Кутилмаган хабар! Шоҳжаҳон Эргашевнинг эртанги жанги бекор қилинди / Ўзбекистон Бокс Федерацияси\nКутилмаган хабар! Шоҳжаҳон Эргашевнинг эртанги жанги бекор қилинди\nПрофессионал боксчимиз Шоҳжаҳон Эргашевнинг эртага, 21 сентябрь куни ўтказиши кутилган жанги октябрь ойига қолдирилди.\nЭргашев проф рингдаги 19-жангида беларуслик Дмитрий Милиушага қарши рингга кўтарилиши керак эди. Шоҳжаҳоннинг Санкт-Петербургдаги ушбу жанги "Короли нокаутов" номли профессионал бокс кечасининг марказий тўқнашуви бўлиши лозим эди.\nАфсуски, чарм қўлқоп устамизнинг жанги бекор қилинди ва октябрь ойига кўчирилди. Бу ҳақида Шоҳжаҳон Эргашевнинг ўзи сайтимизга хабар берди.\n"Ҳа, афсуски шундай бўлиб қолди. Асосий муаммо "Матч ТВ" телеканали билан келиша олмаганимиз бўлди. Улар фақат менинг иштирокимдаги жангни трансляция қилишларини айтишди. Бу турнирда менинг бокс залимдаги болалар ҳам рингга чиқишади. Менга уларнинг жанглари трансляцияси ҳам муҳим. Энди бу жангим октябрь ойида ўтказилади. Рақиб ўзгармайди", - деди Эргашев.\nМаълумот учун, Шоҳжаҳон Эргашев шу кунгача проф рингда 18 та жанг ўтказиб, уларнинг барчасида ғалаба қозонган (16та нокаут). Милиуша эса 13 маротаба жанг қилган ва уларнинг 9тасида ғолиб бўлган (4та нокаут). 3 маротаба мағлубиятга учраган (2та нокаут) ва 1 та дуранг қайд этган.


“Кўтариладиган дум” атрофидаги баҳс қизимоқда\n26 феврал 2021, Тошкент вақти: 06:35\nРоссия мудофаа вазири Сергей Иванов Пермга сафари чоғида Москва АҚШ ҳарбий контингенти душанба куни тарк этган Хонобод аэродромини эгаллаш ниятида эмаслигини маълум қилди.\n“Бу борада ҳеч қандай режамиз йўқ. Россиянинг Кантда ҳарбий ҳаво базаси бор ва ҳозир уни такомиллаштиряпмиз. Янги базаларга эҳтиëжимиз йўқ”, - деди С.Иванов.\nАммо Россия оммавий ахборот воситалари бир неча ойлардан бери Кремль АҚШ замонавий даражага келтирган Хонобод базасини эгаллаши ҳақидаги маълумотни муҳокама қилиб келяпти. Бу муҳокама 14 ноябрь куни Ислом Каримов Владимир Путин билан иттифоқчилик муносабатлари тўғрисидаги шартномага имзо чеккандан кейин янада кучайди.\nАсос-моҳияти ҳарбий-хавфсизлик масаласида бўлмиш мазкур келишувнинг 1-бандига кўра, томонлардан бирига нисбатан бошқа давлат ëки давлатлар гуруҳи амалга оширадиган агрессия ҳар иккала мамлакатга қарши агрессия ҳисобланади. 4-бандига кўра эса хавфсизликни таъминлаш мақсадида томонлар бир-бирларига ўз ҳарбий объектларини тақдим этади.\nИ.Каримовнинг ким “Ўзбекистонга думини кўтарса, Россияга думини кўтарган бўлиши” ҳақидаги гапи эса ким кимга ҳарбий объектларни топшириши мумкинлигини кўрсатади.\n14 ноябрь кунги шартнома Ўзбекистондаги ҳарбий объектлар Россия ихтиëрига топширилиши мумкинлигини аниқ-тиниқ кўрсатиб турганда С.Ивановнинг унга тескари баёнот бериши ортида нима бор?\nМустақил кузатувчилар С.Ивановнинг Россияда Хонободни эгаллаш режаси йўқлиги ҳақидаги баёнотига “ҳозирча” сўзи қўшилса, ҳаммаси жой-жойига тушишини айтмоқда.\n“С.Ивановнинг баёноти самимий бўлиши, ҳатто Россия ҳукуматида ҳозирча бундай режа бўлмаслигини ҳам мумкин. Аммо бу режа лойиҳаси йўқ ёки эртага пайдо бўлмайди, дегани эмас”, - дейди москвалик мустақил сиёсатшунос Фарҳод Илёсов.\nУнинг айтишича, Ўзбекистонда Россия ҳарбий базасини очиш режаси минтақадаги геосиёсий вазият ва Ўзбекистон ичидаги қайфиятга қараб исталган кунда пайдо бўлиши мумкин. Агар И.Каримов эртага курсиси лиқиллаб қолганини сезса, ҳарбий база режаси ўша заҳоти тузилиши эҳтимолдан холи эмас.\nРоссиялик ҳарбий таҳлилчи Павел Фелгенгауэр эса Кремлда Ўзбекистонда ҳарбий база очиш учун на маблағ, на керакли ҳарбий ускуналар бор, деган ишончда.\nУнинг фикрича, Қирғизистонда Кант базасини сақлаб туришнинг ўзиёқ Москвага қимматга тушмоқда. Қолаверса, Хонободга жойлаштириш учун Россияда рисоладагидай тез ҳаракатланувчи ҳарбий куч йўқ. Борлари ҳам Кавказга бириктирилган.


12:21 12.09.2020 (Янгиланган 13:07 12.09.2020)\nТОШКЕНТ, 21 сен — Sputnik. Россия Беларусь, Қозоғистон, Қирғизистон ва Жанубий Корея билан мунтазам авиақатновларни тикламоқда. Тегишли қарорга Россия бош вазири Михаил Мишустин имзо чекди.\nЮқорида кўрсатилган давлатлар фуқаролари Россияга ҳаво ўтказиш пунктлари орқали киришлари мумкин, россияликлар, ўз навбатида, ушбу мамлакатларга парвоз қилишлари мумкин.\nРоссия ҳукумати сайтида ёзилишича, рейслар ҳафтасига бир марта амалга оширилади. Самолётлар Нур-Султон (Қозоғистон), Бишкек (Қирғизистон), Минск (Беларусь) шаҳарларига парвоз қилади.\nЖанубий Корея билан авиақатнов эса 27 сентябрдан қайта тикланади.\nШунингдек, Россия халқаро авиақатновлар тикланиши муносабати билан чет элдан фуқароларини чартер рейсларда олиб келиш дастурини тўхтатиб қўяди.\nЭслатиб ўтамиз, аввалроқ Россия Беларусь, Қозоғистон, Қирғизистон ва Жанубий Корея билан мунтазам авиақатновларни тиклашга қарор қилгани ҳақида хабар қилинган эди.\nавиапарвозлар, коронавирус, Жанубий Корея, Қирғизистон, Қозоғистон, Беларусь, Россия


Россия куни арафасида Москва ўзбеклардан тозаланмоқда\n16 апрел 2021, Тошкент вақти: 05:43\nМосквада Сахарово марказида муҳожирлар патент олишга навбатда турибди.\n12 июнь - Россия куни байрами арафасида мамлакат пойтахтини муҳожирлардан “тозалаш” амалиётлари бошланди. Озодликка мурожаат қилган бир гуруҳ ўзбекистонликлар ҳужжатлари жойида бўлишига қарамасдан полиция бўлимида ушлаб турилгани ва депортация қилишга ҳужжат тайёрланаётганини билдирди.\n“Документларимиз бўлиб ҳам кўчада юра олмаяпмиз!”\n11 июнь куни Озодликка боғланган ўзбекистонлик Моҳира хонадош дугоналари метро бекатларидан бирида полиция ходимлари томонидан тўхтатилиб, ҳужжатлари жойида бўлишига қарамасдан, олиб кетилганини сўзлаб берди:\n- Эрталаб квартирамиздан шерикларимиз ишга чиқиб кетишган эди. Бекатда кўпчилик ўзбекларни ушлаб, ҳаммасини документи борлигига қарамай, депорт қилиб юборибди. Нимага шундай қилaяпти? Ҳозир Планернийга борaяпман – мени ҳам документим бор, билмадим нима бўлади. Улар айтaяпти полиция бўлимида фақат ўзбеклар, Ўзбекистон фуқаролари, деди Моҳира.\nАйни пайтда, Планерная кўчасидаги полиция бўлимида ушлаб турилган самарқандлик Марҳабо ўзининг нимада айбланаётгани ҳақида бирор тушунтириш берилмаганини айтиб, бўлимга негадир фақат яшил паспортли Ўзбекистон фуқаролари ушлаб олиб келинмоқда, дейди Озодлик билан суҳбатда:\n- Бизларнинг документларимиз бўлса ҳам полицияга олиб келиб ўтирибди. Менда патентим бўлса ҳам депорт қилар эмиш. Ҳамма нарсамиз нормальний, лекин нимага тўхтатиб ўтирибди, билмаймиз. Бари ўзбекларни тўплаб ўтиришибди! Билмайман неча кишилигини, тахминан 50 тача одам бор. Сабабини билмаймиз: ҳаммадан бармоқ изларини олиб ўтирибди, деди Россияга ишлагани келган 27 ёшли Марҳабо.\nМарҳабо Россияда қонуний ишлашга рухсат берувчи ҳужжатларни олишга охирги пулларини сарфлаганини қўшиб ўтади:\n- Документ қил, деди. Документ қилсанг ,как положено кўчада юра биласан, деди. Документини қилиб ҳам кўчасида юра олмаяпмизку! Регистрациям бор, патентимни иккинчи тўловини тўлайман, ундан кейин яна олти ойга регистрацияни чўздиртирмоқчиман. Лекин нимага бизларни бундай қилaяпти, ҳайронман. Патентимни ўзим қилдирганман, биров ўртага тушмаган, ўзим имтиҳондан ўтганман. Оилавий шароитим жудаям қийин, депорт қилса мен кетавераман. Шунчаки, эрим ўлган, иккита болам бор, аям-дадам қўлида яшайман, аҳволим қийин... Буларга ҳеч кимга бир сўм пул узатганим йўқ, Москвага ишга кириб олай, деб ҳамма документларини қилдим. Энди бўлса булар бунақа ўйин қилиб ўтирибди. Мени депорт қилса, қўлимда ҳатто пулим ҳам йўқ кетишга! Топган пулимни фақат документга кетяпти-да, деб кўзига ёш олди Марҳабо.\nСуҳбатдошга кўра¸ полицияда ушлаб турилган ўзбек муҳожирлари сувсиз-овқатсиз тиқилинч хонада сақланмоқда.\nМарҳабо билан суҳбат\nОзодлик мухбирининг вазиятни аниқлаштириш мақсадида Шимолий Тушино бўйича Ички ишлар бўлимига қилган мурожаати жавобсиз қолди: полиция бўлими навбатчиси телефон орқали маълумот бермаслиги ва “зарурий маълумотларни олишга шахсан мурожаат қилиш керак”лигини маълум қилди.\nМутахассис охиригача курашишни тавсия қилади\nМосквадаги мигрантлар ҳуқуқларини ҳимоя қилувчи “Тонг Жаҳони” нодавлат нотижорат ташкилоти директори Валентина Чупик полиция ва ФМС мигрантларни мамлакатдан чиқариб юборишнинг янгидан-янги усулларини “кашф” қилаëтганини айтади.\nҲуқуқ фаоли Шимолий Тушинодаги полиция бўлимига олиб келинаётган муҳожирларнинг ўзлари билмаган ҳолда, ҳужжатлари жойида бўлишига қарамасдан, “қонунбузар”га айланиб қолиши ҳеч гап эмас, дея таъкидлайди:\n- Биламан, одамларимиз жуда қонунларга итоаткор, охиргисини бўлса ҳам ҳужжатларга сарфлашга тайёр. Уларга эса мана бундай усуллар билан жавоб қайтарилаяпти. На илож – маҳаллий қонунлар шунақа... Уларга нисбатан бу ҳолатда “90/180 кун” қонуни қўлланилди, деб қўрқаяпман. Гап шундаки, агарда сиз Россияга бир кунда чиқиб-кирган бўлсангиз, унда сиз қонунда талаб қилинаётган 90 кундан кейин кириш мумкинлиги тўғрисидаги қоидани бузган бўласиз! Бундай вазиятда сизни ҳақиқатан депортация қилиш мумкин - ҳеч ким қаршилик кўрсата олмайди. Улар ҳақиқатан қонун бузмаган бўлса – судлашиш керак! Полиция ва ФМСчиларнинг навбатдаги “илмоққа илиш” усули “18.8.1 моддаси” билан боғлиқ. Унга биноан хориж фуқароси бир жойда қайдда туриши, бошқа жойда эса яшашига йўл қўйилмайди. Одатда бу усул квартираларда, ётоқхоналарда рейдлар давомида қўлга олинган меҳнат муҳожирларига қўлланилади. Энг асосийси, метро, бекат, бозор ва кўча-куйда ушланган мигрантларга 18.8.1 моддасини қўллаб бўлмайди, деди Валентина Чупик.\nҲуқуқ фаоли сўзларича, ҳар қандай вазиятда муҳожирлар ўз ҳуқуқлари учун охиригача курашишлари керак. Валентина Чупик Россияда юзага келган миграция шароитлари ва тартиб-қоидалари ҳар қайси муҳожирни у ёки бу баҳоналар билан қонунбузарга айлантириши мумкин, аммо бу курашишнинг фойдаси йўқ дегани эмас, дейди.\nУ нопок полиция ва Миграция идораси ходимлари марказий осиёлик муҳожирларнинг соддадиллигию итоаткорлигидан фойдаланиб, шахсий “статистикасини” яхшилаб олаётгани ва ўз раҳбарияти томонидан “нолегал миграцияга қарши кураш учун муносиб тақдирланаётгани”ни гапиради:\n- Агарда сизни ФМС вакили бўлмаган ходим тўхтатган бўлса, кўп ҳолларда бу ФМС эмас, полиция, у шахсдан хизмат гувоҳномасини талаб қилинг. Ундан ФМС ходими эмаслигини аниқлаб, бу шахсга ҳужжатларингизни кўрсатманг ва Федерал миграция идорасига олиб боришни талаб қилинг: у ерда мураккаброқ, аммо тартиб кучлироқ ва сиз ўз ҳуқуқларингизни ҳимоя қила олишингиз мумкин, дея маслаҳат берди ҳуқуқшунос.\nВалентина Чупик билан суҳбатдан аниқланишича, ҳужжат сўраётган полиция ходимида, албатта, исми-шарифи-лавозими ёзилган бейдж ёки рақамлари аниқ кўрсатилган жетони бўлиши шарт. Полициячи ҳужжатлари текширилаётган шахсга видео ёки аудиотасвирга туширишга қаршилик кўрсатмаслиги, унга телефон қилишга рухсат бериши, ҳуқуқбузарлик жойида маъмурий протокол тузиши шарт.\n“Полиция тўғрисида”ги қонунга киритилган ўзгартишларга мувофиқ, қонунбузарликларга йўл қўйган полиция ходими устидан шикоят ва арзлар прокуратурада ёки ИИВ расмий сайтида кўрсатилган махсус телефонлар орқали қабул қилинади.


«National Geographic Россия» нашри Ўзбекистонда суратга олинган бир нечта ажойиб фотоларни эълон қилди. «Марказий Осиё мамлакатлари ичида Ўзбекистон ...\n«National Geographic»нинг фикрича Марказий Осиёда бориб кўриш зарур бўлган 5 жой (фото)\n«National Geographic» журнали Марказий Осиёда бориб кўриш зарур бўлган 5 та жойни қайд этди. Бой маданият ва ранг-баранг ландшафтларига қарамай, ... анъаналари билан машҳур бўлган кўплаб шаҳарлар бор, деб ёзади «National Geographic». 1. Қозоғистондаги тоғ ёнбағрида жойлашган «Медео» ...\n«National Geographic» талқини бўйича 2017 йилнинг энг яхши суратлари\n«National Geographic» 88 нафар фотосуратчининг 2 миллионга яқин суратлари орасидан 2017 йилнинг 57 та энг яхши фотосуратни танлаб олди. Сайланмага ... Ўзбекистонда олинган иккита сурат ҳам кирди.Фото: Робби Шон / «National Geographic»Улардан бирида Ўзбекистондаги Бойсунтов тизмасига кўтарилаётган ...


University of Chicago | Sympo(sci)um\nЧИКАГО УНИВЕРСИТЕТИ (The University of Chicago)\nЧикаго Университетининг афзалликлари\n1979 йилдан буён 13 та профессорга буюк илмий изланишлари учун Нобел мукофоти берилган. Жами бўлиб 87 та талаба, тадқиқотчи ва профессорлар илмий изланишлари учун тақдирланганлар. Шу сабабдан, бу ерда талабалар энг машҳур шахслар билан ӯқиш имкониятига эга бӯлади.\nЧикагода бир неча ажойиб кашфиётлар қилинган. Масалан, 1931 йилда Субраманян Чандрасекар қора туйнук мавжудлигини исботлаб берган. Джанет Роулий 1970 йилларда саратон касаллиги ота-онадан фарзандга ӯтишлигини исботлаб берган. Ундан ташқари, Джеймс Уотсон 1953 йилда ДНК структурасини кашф қилган.\nЧикаго Университетида ҳар хил талаба мавжуд. Шу сабабдан, университетда юзлаб тӯгараклар фаолият юргизади. Улардан, бештачи талабаларнинг ҳаётини яхшиланиш учун мўлжалланган. Шу сабабдан айтиш мумкинки, университетнинг “кӯп маданиятли”, “гомосексуал талабанинг ҳаёти”, “диний ҳаёт”, “ҳалқаро бўлим”, ва “қобилиятсиз талабалар” каби бўлимлари талабаларга кўмак беради. Ундан ташқари, университетда олтита кутубхона мавжуд. Кутубхоналарда миллионлаб китоблар, журналлар, ва бошқа манбалардан фойдаланиш мумкин. Кутубхоналарда одатда тарихий кӯргазмалар хам намойиш қилиниб турилади.\nБошқа маълумотлар учун: http://diversity.uchicago.edu/resources/\nУниверситет ва талабаларнинг ҳаёти ҳақида\n1890 йилда Америка Баптист Ассоциацияси, Джон Рокфеллер ва Маршалл Филдлар Чикаго Университетини очишган. Ҳаммани тинчлик ва тенгликда бирга ӯқисин деб, аёллар ва эркакларни дунёвий муҳит билан таъминлаган. 1910 йилда лотин тилидаги янги шиор қӯлланилган. Бу, “Чресчат Счиентиа, Вита Ехчолатур” шиори бўлиб, “Ҳаёт равнақи учун билимни ривожлантиринг” деганидир. Ҳозирги вақтда, Чикаго Университетида 15 минг талаба ӯқийди. Университетда хар қандай фанни ўрганиш имконияти мавжуд.\nЧикаго Университети Гарвард, Принстон ва Йел каби университетлар қаторида туради. Шу сабабли бӯлса керак, yниверситетнинг стандартлари жуда баланд ва талабалар кӯп ӯқиб, изланишади. Шунинг учун хам жиддий академик муҳит туфайли талабаларнинг орасида янгиюмор вужудга келган. Бу “Хурсандчилик Чикаго Университетига ӯлгани келади” деган янги (норасмий) шиоридир. Шунга қарамай, талабалар одатда ҳафта охирида бирга кинотеатрга ёки барларга боришади. Демак, талабалар вақтларини кўнгилли ӯтказишади. 1910 йилдан буён университет жойлашган Ҳайд Парк кичик шаҳардан катта шаҳарга айланди. Ҳозир Ҳайд Паркда кӯп ресторанлар, барлар ва музейлар мавжуд. Университет Чикаго шаҳар марказига ҳам жуда яқин. Университетининг ёнида бир неча метро бекати мавжуд бўлиб, метро орқали шаҳар марказига 10-15 дақиқали йӯл.\nO'zbekchaUniversity of ChicagoUzbek


ЭЗГУ PЕЖАЛАP БИЛАН - AmuNews.uz - энг сўнгги янгиликлар\nЭЗГУ PЕЖАЛАP БИЛАН\nҲозирги кунда мамлакатимизда таълим соҳасида олиб борилаётган ислоҳотлар соҳанинг ривожланишига ва фарзандларимизга берилаётган таълим сифатининг тубдан яхшиланишига омил бўлмоқда. Яна шуниси диққатга сазоворки, мамлакатимизда 12 йиллик мажбурий таълим жорий этилиб, 9 йиллик умумий таълим мактабларини тугатган ўқувчилар касб-ҳунар коллежларига жалб этилмоқда. Эндиликда ёшларимиз ўрта маълумотга эга бўлиш билан биргаликда касб-ҳунар соҳиблари ҳам бўлишади.\nБизнинг Амударё транспорт касб-ҳунар коллежимиз таълим соҳасида олиб борилаётган ислоҳотлар натижасида дунёга келган таълим ва касб-ҳунар масканларидан бири ҳисобланади.\n2013 йилда фойдаланишга топширилган касб-ҳунар коллежимизда айни пайтда 7 та йўналиш бўйича 23 та гуруҳда 687 нафар ўқувчи таълим олиб, касб-ҳунар сирларини ўрганишаяпти.\nКоллежимизда меҳнат қилаётган 37 нафар ўқитувчилар ва 14 нафар ишлаб чиқариш таълими усталари ўқувчиларга таълим беришда ҳамда касб-ҳунар сирларини ўргатишда фидокорона меҳнат қилмоқдалар.\nКоллежимизда ўқувчиларга берилаётган касбий таълимни янада чуқурлаштириш мақсадида ҳар бир машғулотни кўргазмали қуроллар асосида ўтказишга доимо катта эътибор бериб келинади. Шу мақсадда коллежимизга 2014-2015 ўқув йилида бюджет маблағлари ҳисобидан 5 млн. 154 минг сўмлик "Матиз” ва "Ласетти” автомобиллари двигателлари, 29,2 млн. сўмлик автомобиль тузилиши ва йўл ҳаракати хавфсизлиги жиҳозлари ҳамда 32,2 млн. сўмлик чилангарлик устахонаси дастгоҳлари келтирилди.\nКоллежимиз ўқитувчилари ва ишлаб чиқариш таълими усталари ўз зиммаларидаги вазифаларни сидқидилдан адо этишга ҳаракат қиладиган фидойи инсонлар ҳисобланишади. Шу боисдан ҳам коллежимизда таълим самарадорлиги тобора ошиб бораяпти.\n2015-2016 ўқув йилида биз коллеж жамоаси учун яна бир қувончли воқеа рўй беради. Бу – жорий ўқув йили якунида коллежимиз ўқувчиларидан 207 нафарининг катта ҳаёт сари учирма бўлишидир. Улар коллежимизнинг дастлабки қалдирғочлари ҳисобланадилар.\nКоллежимиз ўқитувчилари ва ишлаб чиқариш таълими усталари янги 2016 йилга яхши ниятлар ва катта режалар билан қадам қўйдилар. Зеро, эзгу ниятлар билан бошланган йил самарали бўлади.\nАмударё транспорт касб-ҳунар коллежи директорининг касбий таълим бўйича ўринбосари.


Тўртинчи баҳс: Мўминларни мазах қилиш – Islom Nuri\nТўртинчи баҳс: Мўминларни мазах қилиш\nМазах қилиш хунук ишлардан бўлгани учун ҳам, Аллоҳ таоло мазах қилувчиларни “жиноятчилар” деб атади: «Дарвоқе жинояткор — кофир кимсалар иймон келтирган зотлардан (масхара қилиб) кулувчи бўлдилар. 30. Қачон (мўминлар) уларнинг олдидан ўтсалар улар бир-бирларига кўз қисишиб имо-ишоралар қилардилар. 31. Қачон уйларига қайтсалар (мўминларни масхара қилиб озор берганларидан) роҳатланиб қайтардилар. 32. Қачон (мўминларни) кўрсалар «Ана улар шак-шубҳасиз йўлдан озувчи кимсалардир», дердилар. 33. Ҳолбуки, улар (мўминларнинг) устига қўриқчи қилиб юборилган эмасдилар.» (Мутоффифийн: 29-33)\nИбн Касир раҳимаҳуллоҳ айтади: “Бу ҳам мунофиқлар сифатларининг бири. Уларнинг айблаш ва мазахларидан ҳар қандай ҳолатда қутилиб бўлмайди. Ҳатто садақа қилганлар ҳам улардан қутула олмадилар! Улардан бирортаси кўпроқ молни олиб келса: “Бу – риёкорликдир”, оз нарсани садақа қилса: “Аллоҳ унинг бу садақасидан беҳожатдир!”- дейдилар.\nУлар Аллоҳ Ислом умматига фарз қилган ушбу амални бажариш ва мусулмонлар тинчлигини сақлаш учун, бу катта ва шарафли вазифани амалга ошириш учун ҳаракат қиладилар. Шундай бўлишига қарамай, пасткаш инсонлар улар устидан куладилар, уларга туҳматлар ва ёлғонларни ёпиштирадилар. Аҳмад Жоруллоҳ айтган сўзлар бунга мисол бўла олади: “Дин номи билан машинангни тўхтатадилар ва хотининг ўз хотининг эканини исботлашингни талаб қиладилар!! Хотинингдан эса сенинг хотининг эканини исботлаш учун охирги фарзандингнинг исмини ёки ётоқхонанинг шаклини ёхуд ҳожатхона деворларининг ранггини, сен ишлатадиган қоғоз сочиқларнинг маркасини сўрайдилар!!”\nШундай қилиб, масиҳий салибий адоват сўз ва расмда ҳаёсиз илмоний йўналиш билан бирлашди. Гўё улар Аллоҳнинг нурини оғизлари билан пуфлаб сўндирмоқчи бўладилар! Ҳолбуки, Аллоҳ ўз нурини кофирлар ёқтирмасаларда камолига етказади!\n“Уялмасанг, ҳоҳлаганингни қил!”- дейдилар. Бу сўзлар – одамларга ноҳақ туҳмат қилиш ва ниятлари ҳамда ичларида яширинган нарсалар ҳақида билмай туриб гапириш. Бу ёмонлик, шармандалик ва хасислик нуқтаи назаридан кифоядир. Бундан ташқари Ислом уламоларнинг шакллари, овозлари ва фатволарини мазах қилган қанча-қанча одамлар борки, у масхарабоз-аскиячиларнинг бу мункарларини тўхтатиш вақти келди. Агар тўхтатилмаса, Умматнинг ҳолига вой!\n – “Тафсирул-Қуръонил- Азийм”, 4 / 125.\n – “ас-Сияса” рўзномаси, 28 / 11 / 1991.\n – “ас-Сияса”, 12 / 12 / 1991.\n – “Укоз” рўзномаси, 9405 сони, 26 / 10 / 1412 ҳ.\n – “аш-Шаъбул мисрийя” жаридаси, 6 / 8 / 1991.


Бош саҳифа / Соғлиқни сақлаш / Ўзбекистон дермотологлари юздаги нуқсонларни тузат...\nЎзбекистон дермотологлари юздаги нуқсонларни тузатишда янги воситани синовдан ўтказишди\nОхирги пайтларда юздаги қариш жараёнини тузатувчи, пептидлардан ташкил топган янги дори воситаси ишлаб чиқарилгани ҳақида турли хабарлар тарқалмоқда. Маълумки, одатда тери қариши ёшдаги ўзгаришлар билан боғлиқ. Ёш ўтиши билан терининг тикланиш жараёни қийинлашиб боради. Чунки унда ҳужайра фаолиятининг барча жараёнларини тартибга соладиган пептидларга тааллуқли модда камайиб боради. Ушбу модда ривожланишнинг кўп омилларида иштирок этади. Шу сабабли эстетик тиббиётда ундан фаол фойдаланилмоқда.\nДерматология ва венерология республика ихтисослашган илмий-амалий тиббиёт маркази тадқиқотчилари гуруҳи ва «КASMED» хусусий клиникаси унинг юз коррекциясини тузатишдаги самарадорлигини ўрганиб чиқишди.\n35 та 1,2 ва 3-босқичдаги беморлар мутахассислар назорати остида бўлишди. Уларнинг ёш тоифалари 25 дан 57 ёшгача. Касалликка чалиниш вақти 1 йилдан 5 йилгача бўлган муддатни ташкил этади. Ҳамма беморларда нотекис ранг, қуруқшаш, юз терисининг юпқалашиши ё дағаллашиши, доғлар, ажинлар, қон томирларнинг юзага чиқиб қолиши кузатилган. Барча қатнашчилар тажриба сифатида К препаратини олишди. Ушбу препаратни япон олимлари инсон йўлдошидан пептидларни ажратиб олиш орқали яратишган.\nДаволаш курсларидан сўнг барча беморларда тери ранги ва ўзига хослиги тикланган. 27 та беморда ажинлар камайган, 17 тасида доғлардан халос бўлган, 10 тасида эса гиперпигментли доғлар бутунлай йўқолган.\nШунингдек, шифокорлар унинг ножўя таъсирлари ҳақида ҳам эслатиб ўтишди. Улар инъекциядан 3–4 кун ўтганидан сўнг 50 % беморларда қонталаш нуқталарни кузатишди, аммо бундай нуқталар ҳар қандай мезотерапевтика дориларини татбиқ этишда кузатилади. Даволашдан сўнг 5 та беморда қисқа муддатли қичишиш кузатилди.\nТадқиқотлар натижасига кўра шифокорлар ушбу препаратни тери қаришини секинлаштириш мақсадида қўллаш мумкин деган хулосага келишди.


Ўзбекистонда яна бир қонун қабул қилиниши режалаштирилмоқда\nЎзбекистонда яна бир қонун қабул қилиниши...\n19.05.2018 11:40 0 2203\nЎзбекистонда «Шахсий маълумотлар тўғрисида»ги қонун лойиҳасини ишлаб чиқилди ва у 2019 йилнинг январ ойида қабул қилиниши кутилмоқда. Мазкур ҳужжат норматив-ҳуқуқий ҳужжатларнинг муҳокамаси порталида эълон қилинган.\nЛойиҳага кўра, мазкур қонун шахсий маълумотларни ҳимоя қилиш, шахсий ҳаёт, шахсий ва оилавий сирлар дахлсизлигига бўлган ҳуқуқларни амалга ошириш; уларнинг яхлитлиги ва хавфсизлигини таъминлаш; уларнинг махфийлигига риоя этиш; уларни тақдим этишга бўлган ҳуқуқни амалга ошириш; уларнинг ноқонуний равишда қайта ишланишининг олдини олишни таъминлайди.\n«Шахсий маълумотларни ўз ичига олган электрон ахборот ресурсларида шахсий маълумотларни қайта ишлаш ва сақлаш хусусиятлари қонунга мувофиқ белгиланади», дейилади қонун лойиҳасида.\nШахсий маълумотларни қайта ишлашда инсоннинг конституциявий ҳуқуқ ва эркинликларига риоя этилиши керак. Қонун билан ахборотни ёлғон ёки ноқонуний тарзда тўплаш тақиқланади.\nШунингдек, шахснинг розилигисиз унинг шахсий маълумотларидан фойдаланиш тақиқланади. Жиноий иш доирасида, жиноий фаолиятдан тушган маблағларни легаллаштиришга қарши курашда ҳуқуқни муҳофаза қилиш органлари томонидан маълумот қайта ишланиши, шунингдек, маълумотларга кириш имконияти очиқ бўлганида бу қоида истисно қилинади.\nқонун персональные данные


Ҳаваскор шоира Алла Пугачёвага ëзган шеърларини унинг ўзига топширмоқчи\nАндижонлик Муқаддас Азизова Новосибирскда ишлаб топган пулига Пугачёвага атаб шеърий тўплам чоп этди.\nРоссиянинг Новосибирск вилоятидан Озодлик таҳририятига мурожаат қилган ўзбекистонлик муҳожир аёл таниқли рус қўшиқчиси Алла Пугачёвага бағишлаб ёзган шеърий тўпламини хонандага етказишда кўмаклашишни сўради. Андижонлик Муқаддас Азизова севимли хонандасига атаб ёзилган "Россия юлдузи" китобни муҳожиратда ҳалол меҳнати эвазига топган пулга чоп этганини гапириб берди.\nАндижонлик Муқаддас Азизова анча йиллардан бери Сибирь пойтахти саналмиш Новосибирскда муҳожиратда яшайди.\nОзодликка мурожаат қилган ўзбекистонлик бу аёл севимли рус хонандаси Алла Борисовна Пугачёвага атаб ўзбек тилида "Россия юлдузи" шеърий тўпламини чоп этганини гапириб берди.\nУ ўз пулига чоп этган бу китобни Пугачёва хонимга ҳадя қилиш орзусида юрганини таҳририятга юборган видеомурожаатда билдирди:\n- Мен Азизова Муқаддас Алла Пугачёванинг ўзбекистонлик мухлиси бўламан. У аёлга бўлган муҳаббатим ва дил сўзларимни шу китоб орқали изҳор этаман.\nАгар Пушкин тирик бўлганда балким,\nУ ҳам сенга атаб шеърлар ёзарди,\nСен куйлаган ҳар бир қўшиқни\nҚарсак чалиб олқиш этарди...\nШу ёзган китобимни Алла Пугачёва олиб ўқишини жуда-жуда ҳам, юрагимдан истардим, деди видеодаги мурожаатида Муқаддасхон.\nМаълум бўлишича, Пугачёвага бағишлаб битилган тўпламни Муқаддас фаррошлик қилиб топган маблағлари эвазига чоп этган. Муҳожир аёл журналист бўлишни орзу қилиб, Ўзбекистонда олий ўқув юртига икки йил топшириб қира олмагани¸ кейинчалик кооператив билим юртини тугаллаганини айтади.\nҲозирда бир фарзандни тарбиялаётган Муқаддас Азизова ўн йилдан буён Россияга қатнаб ишламоқда.\nОзодлик билан суҳбатда Алла Пугачёванинг кўп йиллик ашаддий шинавандаси эканини айтган бу аёл “шеърларни рус тилига ўгиришга ҳам уриниб кўрдим, бироқ алданиб қолдим”, дейди.\n- Бу ёққа келиб неча йиллар давомида тўплаб, китоб ёзувдим. Мен жияним ёрдамида сизларга мурожаат қилаяпман. Бу китобни биз отделка қилиб, бор пулимизга – тўрт йил бўлаяпти – китоб қилдирган эдик. Бир-иккитаси “Ёрдам берамиз!”, деб алдашди. Пулни олиб, китоб ҳам қолиб кетди. Ёрдам берсаларингиз – шу аёлнинг қўлига тегса китоб, деган эдик-да. Унда ўзбек тилида ёзилган шеърлар. Ҳаммаси шу аёлга бағишлаб ёзилган. Китобни чиройли қилиб, қиммат қилиб чиқартирганмиз. Кейин уни рус тилига таржима қиламиз деганимизда нотўғри қилиб қўйишди. Шу учун айтяпмиз – нима қилсак экан, буни ўзбек тилида берсак бўладими? Мен олтинчи синфдан унинг мухлисасиман! Сиздан жуда миннатдор бўлардим, деди Муқаддас.\nМуқаддас Азизова билан суҳбат


876 Ўқиш режими + -\nБизнинг тилимизда ижобий маънода ишлатиладиган «садоқат», «содиқлик», «ростгўйлик» каби сўзлардан кўзланган маъно арабчада «сидқ» шаклида бўлиб, сўзда бўлсин, бошқа нарсаларда бўлсин, «қувват» маъносини англатади. Бу сўз «кизб»нинг– ёлғоннинг зиддидир. Ёлғон ботил бўлгани учун кучсиз, сидқ ҳақ бўлгани учун қувватли бўлган.\nУламоларимиз сидқ ҳақида бир-бирини тўлдириб келадиган бир неча таърифлар айтганлар.\nРоғиб раҳматуллоҳи алайҳи «Муфрадот»да:\n«Сидқ гапнинг виждонга ва хабарини берилаётган нарсага баробар тўғри келишидир. Бу шартлардан бирортаси йўқолса, сидқ тугал бўлмайди», деган (277-бет).\n«Сидқ ҳукмнинг воқега тўғри келишидир. У ёлғоннинг зиддидир», деган (132-бет).\nЖунайд раҳматуллоҳи алайҳидан сидқ ва ихлос ҳақида: «Икковлари бирми ёки ораларида фарқ борми?» деб сўралганда:\n«Ораларида фарқ бор. Сидқ аслдир. Ихлос фардир. Сидқ барча нарсанинг аслидир. Ихлос фақат амалларни бошлагандан кейингина бўлади. Амаллар икковисиз мақбул бўлмайди», деган («Далилул Фолиҳин», 202-бет).\nИмом Абдулкарим Қушайрий:\n«Сидқ аҳволингда аралашган нарса, эътиқодингда шубҳа ва амалингда айб бўлмаслигидир», деган.\nБунда қилинадиган ишнинг фармонга тўғри бўлиши кўзда тутилган.\nБунда қалб ва аъзоларнинг амаллари ихлосга мувофиқ келиши кўзда тутилган.\nРасулуллоҳ соллаллоҳу алайҳи васаллам содиқларнинг имоми бўлганлар. Ул Зотнинг энг машҳур сифатларидан бири «Содиқ» бўлган. Набий соллаллоҳу алайҳи васалламда сидқ сифати барча тарафдан мукаммал тарзда намоён бўлган.\n«Бизга Расулуллоҳ соллаллоҳу алайҳи васаллам ҳадис айтдилар. Ул Зот содиқу масдуқдирлар:\n«Сизнинг ҳар бирингизнинг халқ қилиниш моддаси онасининг қорнида маний ҳолида қирқ кун жам қилинади. Сўнгра ана шу мислича алақа (зулуксимон қон) бўлади. Сўнгра ана шу мислича музға(чайналган гўшт) бўлади. Сўнгра ичига руҳ пуфланади. Ва тўрт калима: ризқи, ажали, амали ва бадбахт ёки бахтлилигини ёзиш амр қилинади. Ундан бошқа илоҳу маъбуд йўқ Зот билан қасамки, бирингиз аҳли жаннатнинг амалини қилиб келиб, ўзи билан жаннат орасида бир аршин қолганда, ундан ўша китоб ўзиб кетиб, дўзах аҳлининг амалини қилади-да, унга киради. Албатта, бирингиз дўзах аҳлининг амалини қилиб келиб, ўзи билан дўзах орасида бир аршин қолганида, ундан ўша китоб ўзиб кетиб, аҳли жаннатнинг амалини қилади-да, унга киради», – дедилар».\nУшбу ҳадиснинг муқаддимасида ровий Абдуллоҳ ибн Масъуд розияллоҳу анҳу cевимли Набийимиз Муҳаммад соллаллоҳу алайҳи васалламнинг ҳар бир сўзлари рост, тасдиқланган Зот эканликларини таъкидлаб қўймоқдалар. У кишининг: «Ул Зот содиқу масдуқдирлар», деган гаплари шу маънони ифода қилади.\nСодиқлик сифати Муҳаммад соллаллоҳу алайҳи васалламнинг энг машҳур, энг кўп тарқалган сифатларидан бири экани яхши маълум.\nМасдуқликлари, яъни ростгўйликлари тасдиқланган Зот эканликлари ҳам худди шундай маълум ва машҳурдир.\nРовийнинг аввал бу сўзларни айтиб олиб, кейин ўзи эшитган ҳадисни ривоят қилиши бу ҳадисда келадиган маъноларга мутлақо шак-шубҳа бўлмаслиги керак, деганидир.\nРасулуллоҳ соллаллоҳу алайҳи васалламнинг энг яқин саҳобаларидан бирлари «Сиддиқ» лақабини олганлар.\nРасулуллоҳ соллаллоҳу алайҳи васаллам Исро ва Меърож қилганларида мушриклар бу гапларга, умуман, ишонмасдан масхара қилиб кулдилар.\n«Ул Зот шу гапларни айтдими?»– деб сўрадилар.\n«Агар у Зот айтган бўлсалар, тўғри айтибдилар, мен бунга шоҳидлик бераман»,– деди.\n«Шомга бир кечада бориб, яна Маккага тонг отмай туриб қайтиб келишига ишонасанми?!»– дейишди.\n«Мен у кишининг бундан ғариброқ нарсасини ҳам тасдиқлайман. Осмондан хабар айтишини ҳам тасдиқлайман»,– деди.\nШундан сўнг Абу Бакр «Сиддиқ» – ўта тасдиқловчи, деб атала бошландилар.\n«Сиддиқ» – «сидқи кўп одам» дегани. Баъзилар: ундан асло ёлғон содир бўлмаган одам сиддиқдир, деганлар.\nБаъзи уламолар: сиддиқлар Набийлардан бир оз фазли кам одамлардир, деганлар.\n«Яхшилик юзингизни машриқ ёки мағриб томонга буришингизда эмас. Лекин яхшилик, ким Аллоҳга, охират кунига, фаришталарга, китобга, набийларга иймон келтирса ва яхши кўрган молини қариндошларга, етимларга, мискинларга, йўл ўғилларига (кўчада қолганларга), тиланчиларга, қул озод қилишга берса, намозни қоим қилса, закот берса; аҳд қилганда аҳдига вафо қилувчилар, камбағаллик, қийинчилик пайтида ва шиддат вақтида ҳам сабр қилувчиларга хосдир. Ана ўшалар содиқ бўлганлардир. Ана ўшалар тақводорлардир», деган («Бақара» сураси, 177-оят).\nОятнинг аввалида мусулмон одамга лозим бўлган гўзал сифатлар зикр қилиниб, охирида мазкур олиймақом сифатларга эга бўлганлар:\nАбу Зарр Ғифорий розияллоҳу анҳу Набий алайҳиссаломдан: «Иймон нима?» деб сўраганларида, Расулуллоҳ алайҳиссалом ушбу оятни тиловат қилганлар. Кейин яна қайта сўраганларида, яна шу оятни тиловат қилганлар.\nШундай қилиб, Аллоҳ таоло битта оятда эътиқод асосларини, жон ва мол ибодатларини жамлаб, бир-биридан ажрамайдиган тарзда бирлаштириб, уларнинг ҳаммасига «яхшилик» деб сарлавҳа қўйибди.\nЎтган азизларимиздан Суфён Саврий ушбу оятни ўқиб туриб:\nИбн Касир роҳматуллоҳи алайҳи: «Ким шу оят билан сифатланса, Исломнинг барча соҳаларига кириб, яхшиликнинг бошидан тутган бўлади», деганлар.\nАллоҳ таоло «Ҳужурот» сурасида бундай деб марҳамат қилган...\n«Эй иймон келтирганлар, Аллоҳга тақво қилинглар ва содиқлар ила бирга бўлинглар», («Тавба» сураси,119-оят).\nАллоҳ таоло марҳамат қилиб айтадики:\n«Ким Аллоҳга ва Расулга итоат қилса, бас, ана ўшалар Аллоҳ неъмат берган Набийлар, сиддиқлар, шаҳидлар ва солиҳлар билан биргадирлар. Ва уларнинг рафиқлари қандай ҳам яхши! Бу – Аллоҳдан бўлган фазлдир ва билгувчиликда Аллоҳнинг Ўзи кифоя қилур», («Нисо» сураси, 69-, 70-оятлар).\nУшбу оятни ўқиган ҳар бир киши қалбида Аллоҳга ва Набий соллаллоҳу алайҳи васалламга итоат қилиш истаги туғилиши ва кучайиши турган гап. Чунки ўзини билган ҳар бир одам учун набийлар, сиддиқлар, шаҳидлар ва омма мусулмонлар ичидан етишиб чиққан солиҳлар билан бирга бўлишдан ортиқ бахт йўқ! Бу бирлик, албатта, жаннатда бўлади.\nЖаннатдаги мақомларда эса мазкур бахтиёр тоифаларнинг мақоми энг юксак мақомлардир. Бу дунёда баъзи бир солиҳлар билан бир марта кўришиб қўйган, бирорта мажлисда бирга бўлган кишилар умр бўйи ёдлаб, фахрланиб юрадилар. Бу оятда зикр қилинаётган биргалик эса у дунёда, бир эмас, барча набийлар, сиддиқлар, шаҳидлар ва солиҳлар билан абадий бўлади.\n«Аллоҳ: «Бу кун – ростгўйларга ростгўйликлари манфаат берадиган кун. Уларга(дарахтлари) остидан анҳорлар оқиб турган жаннатлар бор, унда абадий – боқий бўлурлар. Аллоҳ улардан рози бўлди. Улар Аллоҳдан рози бўлдилар. Бу эса улуғ ютуқдир», деди», деган (119-оят).\nОятдаги «ростгўйлар»дан мурод иймони содиқлардир. «Кун»дан мурод эса қиёмат кунидир.\n«Бу кун – ростгўйларга ростгўйликлари манфаат берадиган кун.»\n«Уларга(дарахтлари) остидан анҳорлар оқиб турган жаннатлар бор, унда абадий – боқий бўлурлар.»\nЯъни қиёмат куни иймонлиларга дарахтлари остидан анҳорлар оқиб турган жаннатлар бор. Улар мазкур жаннатларда абадий қолурлар.\n«Аллоҳ улардан рози бўлди. Улар Аллоҳдан рози бўлдилар. Бу эса улуғ ютуқдир.»\n«Сизлар ростгўйликни лозим тутинглар. Чунки ростгўйлик яхшиликка бошлайди. Яхшилик эса жаннатга бошлайди. Киши рост гапираверса ва ростгўйликни истайверишда бардавом бўлса, Аллоҳнинг ҳузурида «сиддиқлардан» деб ёзилади.\nСизлар ёлғондан ҳазир бўлинглар. Чунки ёлғон фужурга бошлайди. Фужур эса дўзахга бошлайди. Киши ёлғон гапираверса ва ёлғончиликни истайверишда бардавом бўлса, Аллоҳнинг ҳузурида «каззоблардан» деб ёзилади», – дедилар».\nСиддиқ бўлиш – катта бахт. Аллоҳ таоло Қуръони Каримда сиддиқларни мадҳ этган. Каззоб бўлиш катта бадбахтлик. Аллоҳ таоло каззобларни ўз душмани деб эълон қилган.\n«Расулуллоҳ соллаллоҳу алайҳи васалламнинг ҳузурларига аҳли Нажддан бир одам келди. Унинг сочлари тўзиган, овозининг ғўлдираётгани эшитилар эди-ю, нима деяётганини фаҳмлаб бўлмас эди. Яқин келувди, қарасак, у Ислом ҳақида сўраётган экан.\n«Бир кечаю бир кундузда беш вақт намоз»,– дедилар.\n«Менинг бўйнимда ундан бошқаси ҳам борми?» – деди.\n«Йўқ. Магар ўз ихтиёринг бўлса», – дедилар.\n«Рамазон рўзасини тутишлик», – дедилар.\n«Аллоҳга қасамки, мана шундан зиёда ҳам, кам ҳам қилмайман», – дея орқага қайтди.\n«Агар гапида содиқ бўлса, ютди», – дедилар».\nҲасан ибн Али розияллоҳу анҳумодан ривоят қилинади:\n«Сени шакка солган нарсани қўйиб, шакка солмаган нарсага ўт. Албатта, содиқлик хотиржамликдир. Албатта, каззоблик шубҳадир», – деганларини эшитдим».\nТермизий, Аҳмад ва Ибн Ҳиббон ривоят қилишган.\n«Кимнинг одамларга уч нарсаси бўлса, одамларга унинг ҳақида уч нарса лозим бўлади. Ким уларга гапнинг содиғини айтса, омонат қўйсалар, хиёнат қилмаса ва ваъда берса, вафо қилса, уларга уни қалблари ила севиш, тиллари ила мақташ ва ёрдамларини аямаслик лозим бўлади» («Одобуш шаръия», 29).\nАбдулвоҳид ибн Зайд:\n«Сидқ Аллоҳга амал ила вафо қилишдир», деган.\n«Содиқнинг фақат фарзни адо этаётганини ва фазлга амал қилаётганини кўрасан», деган.\nЖунайд раҳматуллоҳи алайҳи:\n«Сидқнинг ҳақиқати ёлғондан бошқа нажот бермайдиган ерда рост гапиришдадир», деган.\n1. Сидқ аброрларнинг жаннатга борадиган йўлидир.\n2. Содиқлар Аллоҳнинг муқарраб аҳбобларидир.\n3. Содиқларни одамлар яхши кўрадилар, уларга ишонадилар ва омонатларини топширадилар.\n4. Содиқларнинг жамиятда иззати бўлади.\n5. Содиқлик амалларни кўтаради ва шаънини улуғлайди.\n6. Содиқлик қувватнинг аломатидир.\n7. Содиқлик ўзига ишончнинг белгисидир.\n8. Содиқлик нажотдир.\n9. Содиқлар Набийлар, шаҳидлар ва солиҳлар билан бирга тириладилар.\n1. Тилдаги содиқлик.\nҲар бир бандага сўзини муҳофаза қилиши ва ростдан бошқани гапирмаслиги лозим бўлади. Бу, содиқликнинг энг машҳур туридир.\n2. Ният ва иродадаги содиқлик.\nБу борадаги содиқлик ихлосга муҳтож бўлади. Бунинг барча ҳаракат ва саканотлар ёлғиз Аллоҳ таолонинг ўзигагина бўлишидан бошқа боиси йўқ. Агар унга озгина бўлса ҳам бошқа нарса аралашадиган бўлса, ниятнинг содиқлиги бузилади ва унинг эгаси ёлғончига айланади.\n3. Азму қарордаги содиқлик.\nКўпинча инсон амалдан олдин азму қарор қилади. Мисол учун: «Агар Аллоҳ таоло менга мол берса, мадраса қураман», дейди. Худди мана шу азму қарор гоҳида жазм ила содиқ бўлса, гоҳида истак ва орзудан нарига ўтмаган бўлиши мумкин. Шундан азму қарори ҳеч қандай майлсиз, иккиланишсиз ва заифликсиз тугал қувватга эга бўлган киши содиқ дейилади.\n4. Азмга вафо қилишдаги содиқлик.\nГоҳида нафс қарор қилиниши билан азмни амалга оширишга киришади. Гоҳида эса шаҳватлар ғолиб келиб, азму қарорга амал қилиш қийинлашиб қолади. Аҳдига вафо қилганларгина содиқлар бўла олади.\nАллоҳ таоло «Аҳзоб» сурасида:\n«Мўминлардан Аллоҳга берган ваъдаларига содиқ қолган кишилар бордир. Бас, улардан баъзилари ажалини топди. Баъзилари эса интизор бўлиб турибдир. Улар бирор нарсани алмаштирмадилар», деган (23-оят).\nЯъни мўминлар ичида Аллоҳ таолонинг йўлида жонини фидо қилишга аҳду паймон берган, азму қарор қилган кишилар бор. Улар содиқлардир, мунофиқ ва иймони заифлар каби қўрқоқлик қилмайдилар.\nСобитдан, у амакиси Анасдан, У Ҳишомдан ривоят қилинади:\n«Ушбу оятда назарда тутилган кишилардан бири Анас ибн Назр Бадр урушида қатнашмай қолган эди. Бу иш унга жуда оғир ботди.\n«Расулуллоҳ соллаллоҳу алайҳи васаллам иштирок этган биринчи урушда ғойиб бўлдимми?!»– деб афсусланиб юрарди. Шу билан бирга:\n«Агар Аллоҳ таоло кейинчалик менга бир урушни кўрсатса, менинг нима қилишимни Аллоҳнинг Ўзи кўради», – дер эди.\n«Эй Абу Амр! Оҳ! Оҳ! Жаннатнинг ҳиди қаёқдан келмоқда! Мен унинг Уҳуд томондан келаётганини сезяпман!» – деди. Урушга кириб, шаҳид бўлгунича жанг қилди. Унинг жасадидан саксондан ортиқ найза, қилич ва камон ўқи изларини топдилар. Унинг синглиси Рубаййиъ бинти Назр:\n«Акамни фақат бармоғидан таниб олдим, холос», – дерди.\nБас, ушбу оят нозил бўлди: «Мўминлардан Аллоҳга берган ваъдаларига содиқ қолган кишилар бордир. Бас, улардан баъзилари ажалини топди. Баъзилари эса интизор бўлиб турибди. Улар бирор нарсани алмаштирмадилар» .\nБуни у ва унинг соҳиблари ҳақида нозил бўлган деб билар эдилар».\n«Баъзилари эса интизор бўлиб турибдир ».\n5. Амалдаги содиқлик.\nБунда банда ташқаридаги амали ичкарисида, ўзида бўлмаган сифатга далолат қилиб қолмаслиги учун жидду жаҳд қилади. Ичидаги бори ташқарига чиқишига эришади. Баъзи кишилар ташқаридан намозни хушу билан ўқиётгандек бўлиб кўринади. У буни одамлар кўрсин учун қилмайди. Аммо шу билан бирга, ичи ташига тўғри келмайди. У ташқаридан хушу ила намоз ўқиётган бўлиб кўринса-да, хаёли бозорда юрган бўлади. Демак, бундай одам амалида содиқ эмас, балки ёлғончидир.\nШундан қуйидаги хулоса чиқади: Одамнинг ичи ташига тўғри келмаслиги икки хил бўлади. Агар бу иш ният ва қасд билан қилинаётган бўлса, риё бўлади. Аммо ният ва қасдсиз қилинаётган бўлса, содиқликка зид бўлади.\nБу нотўғри ҳолатдан қутулиш учун киши ичи ва ташининг бир хил бўлишини таъминлаши лозим.\nЯзид ибн Ҳорис роҳматуллоҳи алайҳи:\n«Агар банданинг сири ва ошкори бир хил бўлса, ишнинг ярми ҳосил бўлади. Агар сири ошкоридан афзал бўлса, фазлга эришади. Агар ошкори сиридан афзал бўлса, жаврчи бўлади», деган.\nАбдурроҳман ибн Зайд:\n«Ҳасан бир нарсага амр қилса, ўзи ўшани ҳаммадан кўра яхши қилар эди. Бир нарсадан наҳйи қилса, ўшандан ўзи ҳаммадан кўра узоқда бўлар эди. Мен у каби ичи ташига ўхшаш одамни кўрмаганман», деган.\n6. Дин мақомотларидаги содиқлик.\nБу – содиқликнинг энг олий ва азиз даражасидир. Бу даражадаги содиқлик хавф, ражо, таъзим, зуҳд, ризо, таваккул, муҳаббат ва шунга ўхшаш нарсаларда бўлади.\nМазкур ишларнинг бошланиши, ғояси ва ҳақиқати бор. Бир нарса ғолиб, ҳақиқати юзага чиқса, ўша нарса содиқлик даражасига кўтарилган бўлади. Мисол учун, содиқ хавф, содиқ таваккул ва бошқалар.\nҒийбат - калом офатларидан бири\nБисмиллааҳир роҳмаанир роҳийм БАЙРАМ ТАБРИГИ Қодир бўлган мўминмусулмон бандаларига ҳаж қилишни фарз этган Аллоҳ таолога У Зотнинг камолига яраша ҳамду давоми...\n07:13 / 12.03.2017 1879\nЧиндан ҳам у онадир!\nЧиндан ҳам у онадир Биз қачонки бахтсаодату мамнуниятни ҳис қилган вақтимизда, муваффақияту ютуқларга эришганимизда, зафар ва роҳат фароғат жаннатига давоми...\n06:10 / 20.02.2017 2909\nРасулуллоҳга салавот айтинг!\n01:02 / 04.03.2017 3900\nШарқлик замонамиз олималари\nБаъзилар орасида араб диёрларида, умуман олганда Шарқда аёлларни оми ва жамият ишларида қолоқ, барча жабҳаларда эркаклардан ортда қолган деган тушунча кенг давоми...\n13:57 / 29.08.2020 867\n11:17 / 14.01.2020 128610


Масъул ходим МАНТИҚСИЗ АРИЗАЛАРни кўриб чиқишга масъулми? — Teletype\nМасъул ходим МАНТИҚСИЗ АРИЗАЛАРни кўриб чиқишга масъулми?\nБир аёлни биламан, фақат Президентнинг Виртуал қабулхонасига мурожаат қилади. Бир гал телевизорим йўқ, дея шикоят қилган, бориб ўрганишса, «ночор» дейишга тил бормайдиган хонадонда яшар экан. Масъулларнинг ҳар қанча тушунтириши кор қилмаган аёл телевизор билан таъминлайсизлар, бўлмаса яна ёзаман, бошқасини билмайман, деб туриб олибди. Фаоллар йўлини қилиб, унинг мурожаатини қаноатлантиришди. Мурожаати силлиқ битган аёл кейинги гал совуткичи йўқлигидан нолиб мурожаат йўллади. Бу борада ҳам ёрдам кўрсатилди. У ёзишда давом этиб, йўқ кам-кўстни ҳам айтиб, дардиҳол қилишда давом этаверибди...\nАчинарлиси, бугун шунга ўхшаш, бел оғритмай тайёрини олишга ўрганаётган одамлар кўпайиб бормоқда. Ахир, ҳамма ҳам эшитяпти, кўряпти бундайларни. Таассуфки, баъзиларда меҳнат қилмасдан ҳам яшаса бўларкан, деган фикр шаклланяпти.\nҚашқадарё вилояти маҳалла ва оилани қўллаб-қувватлаш бошқармаси тизимида жорий йилнинг олти ойида жами мурожаатлар сони 13 минг 373 тани ташкил этди. Президент Виртуал қабулхонаси орқали 11 минг 845 та мурожаат қилинган бўлса, шундан 3177 таси моддий ёрдам ва 6704 таси 2-14 ёшгача болалар нафақаси, 91 таси уй-жой ва унинг таъмири бўйича, 341 таси бошқа турли масалалар юзасидан йўлланган.\nҲар бир мурожаат – бир тақдир. Унинг ортида кишиларни қийнаётган, ўйлантираётган масалалар, ечимини кутаётган муаммолар турибди. Кимнингдир дарду ташвиши, орзу-ўйлари мужассам уларда.\nХўш, мурожаат қачон қаноатлантирилган ҳисобланади? Албатта, белгиланган муддатда кўриб чиқилса ва унда келтирилган ҳар бир важ асосли ечимини топса. Бироқ бунинг учун ҳар икки томон ўз ўрни, масъулиятини билиши, англаши керак. Масъулиятки, хат йўллаган фуқародан ҳам, уни кўриб чиқаётган мансабдор шахсдан ҳам ўзига хос маданиятни талаб қилади.\nЭътибор бераётган бўлсангиз, кейинги пайтларда мурожаатни кўриб чиқувчи шахс зиммасига жуда катта масъулият, ўз навбатида, жавобгарлик юкланмоқда. Хўш, мурожаат қилувчи гарданида ҳам бирор масъулият ёки вазифа борми? Бор, албатта. Энг аввал, мурожаатда масаланинг моҳияти аниқ баён этилиши ҳамда у туҳмат ва ҳақоратдан иборат бўлмаслиги керак. Шу билан бирга, ваколати бўйича тегишли идорага йўлланиши зарур. Лекин...\nУйдаги гапни кўчага чиқариш шартми?!\nБевосита бу муаммога юзланишдан аввал юртимизда аҳолининг эҳтиёжманд қатлами, айниқса, ногиронлиги бор шахслар, хотин-қизларни уй-жой билан таъминлаш масаласига тўхталсак. Айни пайтда бу йўналишда юритилаётган сиёсат қай даражада экани барчага маълум. Шу кунгача мамлакатимиздаги қанчадан-қанча муҳтож инсонларга ижтимоий ёрдам қўли чўзилди, барча қулайликларга эга уй-жойлар берилди.\nБиргина Қарши шаҳрида сўнгги икки йилда кўплаб эҳтиёжманд оилалар уйли бўлди. Шаҳардаги «Шайхали» ва «Кат» маҳаллалари ҳудудида кўркам тураржойлар фойдаланишга топширилди.\nХалқимизда одоб-ахлоқ юксак қадрланади. Ҳар нарсага шу нуқтаи назардан ёндашилади, ёндашишга ҳаракат қилинади. Энди бир ўйлаб кўрайлик. Биз ўзимизни мурожаат этиш борасида маданиятли санай оламизми? Дарду ташвишларимизга ечим топиш, оғиримизни енгил қилишда яратилган имкониятлардан тўғри ва оқилона фойдалана оляпмизми?\n— Амалиёт шуни кўрсатмоқдаки, қўйилаётган масала қаерда, қайси давлат ёки хўжалик бошқаруви идораси, қайси мансабдор шахс билан ва қачон ҳал қилиниши борасида аҳоли ўртасида тушунмовчиликлар кўп, — дейди вилоят маҳалла ва оилани қўллаб-қувватлаш бошқармаси бошлиғи Долли Аллаев. — Масалан, Шаҳрисабз шаҳридан бир фуқаро ўз мурожаатида уйининг деворлари ёрилиб, пол қисми чўкиб кетганини билдириб, уйини таъмирлаб беришни сўраса, китоблик яна бир фуқаро кимошди савдосидан 4 сотих ер олгани, лекин уй қуришга қурби етмаётганини айтиб ёрдам сўрайди. Бошқаси эса битта ҳовлида кўпчилик яшаши туфайли ер участкаси олиб берилишидан умидвор. Ваҳоланки, уй-жой қуриш учун ер участкаси фақат кимошди савдоси орқали сотилади. Ёки кўплаб фуқароларимиз оилавий шароити қийинлигини айтиб, юқори идораларга чиқишади. Аслида бунга ҳожат йўқ. Чунки моддий ёрдам масаласи фақат маҳалла фуқаролар йиғини ҳузуридаги комиссияда ҳал қилинади. Шунинг учун дастлаб ана шу идораларга мурожаат қилиш, агар улардан ҳеч қандай жавоб ёки самара бўлмаса, кейин юқори идораларга хат йўлланса, мақсадга мувофиқ бўлади.\nЧиндан ҳам масала аниқ қўйилган ва тўғри йўлланган бўлса, маҳалланинг ўзида муаммо ечим топади. Айрим фуқаролар томонидан ёзилган аризалар нусхаси кўпайтирилиб, бирданига бир неча давлат ва нодавлат идораларга юборилаётгани, қайта-қайта мурожаат қилинаётгани эса хат ва шикоятларнинг асоссиз кўпайишига олиб келади. Мурожаатда кўтарилаётган масала билан бевосита шуғулланмайдиган ташкилотларга ҳам хатлар йўлланиши, қайси масалани ким кўришини ўйлаб ўтирмай, тўғри келган идорага мурожаат қилиш оқибатида қанча киши овора-ю сарсон. Аслида битта ташкилот қаноатлантирадиган масала ортидан ўнлаб идоралар жавоб хатлари ёзишга мажбур бўлади. Натижада бу иш билан масъул ходимнинг куни мантиқсиз аризаларга жавоб ёзиш билан ўтиб кетади.\nШунинг учун ҳар бир киши дардини элга дастурхон қилишдан аввал обдон ўйлаб кўрса, муаммони даставвал маҳалла-кўй иштирокида ҳал қилиш чораларини изласа, яхши бўларди. Масаланинг яна бир жиҳати бор. Айрим маҳаллалар, туманларда фуқароларга бу борада тушунтириш берилмагани ва муқаддам қилинган мурожаат эътиборсиз қолдирилгани сабаб ҳам шундай йўл тутилаётир.\nШундай ҳолатлар ҳам борки, айрим мурожаатлар 30-40 варақдан иборат бўлади. Анча вақт сарфлаб, хатни охиригача ўқийсизу унда айнан нима мақсад кўзда тутилганию фуқаро қандай масалада кўмак кутаётганини тушунмайсиз. Натижада унда келтирилган мавҳум масалалар билан қайси идора шуғулланади, ундан кўзланган мақсад-муддао нима ўзи, билиб бўлмайди. Аёнки, мурожаат қанча мухтасар ва аниқ бўлса, у билан ишлаш шунча осонлашади.\nМурожаатлар билан ишлаш тизимида ҳам муаммолар бор. Чунончи, вилоятда айрим ходимларнинг эътиборсизлиги натижасида 29 та мурожаатнинг муддати бузилишига йўл қўйилган. Демакки, бу мазкур соҳаларда тизимли муаммолар борлигини кўрсатади.\nБуларни айтиш билан кимнидир ёмонлаб кўрсатиш мақсадидан йироқмиз. Лекин барчамиз бир нарсани тушуниб олишимиз керак, яхши яшаш учун, аввало, меҳнат қилиш, ҳуқуқ ва эркинлик билан бирга, жавобгарлик ва масъулиятни ҳам чуқур ҳис этиш зарур. Бунга эришиш эса, фақат ва фақат ўзимизга боғлиқлигини асло унутмаслигимиз керак.\nJuly 10, 2020, 06:20


Олимпия қўмитаси тавсияси норозиликка сабаб бўлди\nХалқаро Олимпия қўмитасининг 2020 йилдан бошлаб кураш мусобақаларини олимпиада ўйинлари рўйхатидан олиб ташлаш таклифи Марказий Осиë¸ Эрон¸ Афғонистон ва Кавказ курашчилари томонидан кескин эътироз билан қарши олинди.\nЭрон Миллий олимпия қўмитаси раҳбари Муҳаммад Алиободий Халқаро Олимпия қўмитаси ўртага ташлаган ташаббус амалга кўчса¸ бу Эрон спорт дастурларига жиддий зарба бўлажагини билдирди.\nШу боис¸ бу расмийнинг таъкидича¸ Эрон ҳукумати қўмита қарорини бекор қилиш учун қўлдан келган барча ишни қилади. Алиободийга кўра¸ яқин кунларда унинг ўзи Швейцариянинг Лозанна шаҳрига сафар қилиб¸ Халқаро Олимпия қўмитаси раиси ва бошқа раҳбарлари билан учрашади ва уларни бу фикрдан қайтаришга уринади.\nАйни шундай¸ Тожикистон Миллий олимпия қўмитаси ҳам¸ кураш мусобақаларини олимпиада ўйинлари рўйхатида сақлаб қолиш борасида саъй-ҳаракатдан тўхтмаслигини билдирди.\nЗотан¸ бу мамлакатнинг 2008 йилги Пекин олимпиадаси давомида қўлга киритган уч медалидан бири¸ айнан кураш гиламида қозонилган кумуш медалдир.\nТожикистон Миллий олимпия қўмитаси раиси ўринбосари Маликшоҳ Неъматов¸ курашнинг олимпиада ўйинлари сафидан чиқарилиши мамлакатдаги кўплаб ëш курашчилар умидларини пучга чиқаришини айтади:\n- Табиийки¸ кўпдан-кўп иқтидорли курашчиларимиз борлиги боис¸ биз бу спортни мудофаа қиламиз. Тожикистонда 1000 дан зиëд кураш зали бор ва шундай бўлса ҳам машқ қилишга жой тополмаëтганидан шикоят қилувчилар кўп. Биз¸ албатта¸ Осиë олимпия кенгаши ва Халқаро Кураш федерацияси билан биргаликда бу қарорга ўз эътирозимизни билдирамиз¸ дейди Тожикистон Олимпия қўмитаси расмийси Озодлик билан суҳбатда.\nХалқаро Олимпия қўмитасининг 15 аъзодан иборат бошқарув кенгаши 12 феврал кунги йиғинида 2020 йилги олимпиада ўйинларидан кураш мусобақаларини олиб ташлашни тавсия қилди. Қўмита расмийлари бунинг шунчаки тавсия эканини айтмоқдалар. Аммо масаладан хабардор кузатувчилар¸ аслида кенгаш тавсиясининг аслида қарор экани ва сентябр ойида ўтказиладиган қўмита йиғинида унинг расман қабул қилинишини айтмоқдалар.\n2020 йилги олимпиада ўйинлари рўйхатида қолиш учун курашнинг рақиблари кўп ва улар орасида сквош¸ каратэ ва бейсбол каби спорт турларининг борлиги айтилмоқда.\nҲозирга қадар олимпиада ўйинлари рўйхатида бўлиб келаëтган эркин кураш¸ грек-рим кураши бўйича мусобақаларда¸ асосан¸ Марказий Осиë¸ Эрон ва Кавказ гуруҳлари қатнашиб¸ асосий медалларни ҳам ўз ораларида бўлашиб келмоқда.\nХусусан¸ Қозоғистон спортчиларининг мустақилликдан бери олимпиада ўйинларида қўлга киритган медалларининг 14 таси айнан кураш мусобақаларида олинган. Ўзбекистон олимпиада ўйинларида қозонган жами 21 медалнинг 7 таси ҳам айнан курашчилар томонидан қўлга киритилган.\nРоссия ва Кавказ республикаларида ҳам манзара айнан шундай.\nШу боис¸ Россия Кураш федерацияси президенти Михаил Мимиашвили ҳам Халқаро олимпия қўмитаси бошқарув кенгаши тавсиясини биринчилардан бўлиб танқид қилди ва уни "афсусга лойиқ" дея баҳолади.


Тошкент шаҳри ҳокимлиги аҳолига шошилинч мурожаат йўллади – Bugun.uz\nЖамият, Тошкент ш. - 18:40 · 18.04.2022\nТошкент шаҳри ҳокимлиги аҳолини пойтахтда 18 апрель куни кучли шамол ва ёмғир ёғишидан огоҳлантирди.\nУнда айтилишича, шамол дарахтлар ва шохларни синдириши, мустаҳкам ўрнатилмаган конструкцияларни ўрнидан қўзғатиши мумкин. Бундан уларнинг остидаги одамлар ва автотранспорт воситаларига шикаст етиши мумкин.\n«Сиздан кучли шамол кузатилганида кўчада ҳаракатланмасликни, автомобилларни дарахтлар ва бошқа турли мустаҳкам бўлмаган конструкциялардан узоқроқ, хавфсиз жойга қўйишни сўраймиз. Ўзингиз ва мулкингизни бахтсиз ҳодисалардан асранг», дейилади хабарда.\nАввалроқ Ўзбекистонда ҳафталик об-ҳаво маълумоти эълон қилинганди. Унга кўра, 19–20 апрель кунлари барча ҳудудларга циклон таъсири тарқалади. Республика бўйича ёмғир ёғади, баъзи жойларда кучли бўлиши мумкин. Ҳаво ҳарорати аста-секин пасаяди. 20 апрелда 28–23 даража илиқни ташкил этади. 18 ва 19 апрелда баъзи жойларда шамол 17–22 метр/секундгача кучаяди, айрим жойларда чанг-тўзон кузатилади.


Абдулазиз Камилов ЮНИСЕФнинг мамлакатимиздаги ваколатхонаси янги раҳбарини қабул қилди » Новости Узбекистана сегодня: nuz.uz\nНовости Узбекистана → Ўзбекистон → Абдулазиз Камилов ЮНИСЕФнинг мамлакатимиздаги ваколатхонаси янги раҳбарини қабул қилди\n13-10-2016 09:47 0 633 Рейтинг1 Чоп этиш\nАбдулазиз Камилов ЮНИСЕФнинг мамлакатимиздаги ваколатхонаси янги раҳбарини қабул қилди\n12 октябрь куни Ўзбекистон Республикаси Ташқи ишлар вазири Абдулазиз Камилов БМТ Болалар жамғармасининг (ЮНИСЕФ) мамлакатимиздаги Ваколатхонасининг янги раҳбари Саша Грауманни қабул қилди.\nС.Грауман ўзининг Ўзбекистонга тайинланиши тўғрисидаги ЮНИСЕФ Ижрочи директори Энтони Лейкнинг хатини Вазирга топширди.\nУчрашувда Ўзбекистон ва ЮНИСЕФ ўртасидаги ҳамкорликнинг ҳозирги ҳолати ва уни янада ривожлантиришнинг истиқболли йўналишлари кўриб чиқилди.\nСуҳбат чоғида 15-апрелда имзоланган 2016-2020-йилларда ЮНИСЕФнинг Мамлакатимизга оид ҳамкорлик дастурининг муваффақиятли амалга оширилишидан томонлар манфаатдор эканлиги билдирилди.\nШунингдек, шу куни ташқи ишлар вазири Абдулазиз Камилов Қувайт Давлатининг Фавқулодда ва Мухтор Элчиси Аҳмад Холид Абдулла ал-Жийранни қабул қилди.\nМулоқот давомида икки ва кўп томонлама шакллардаги, жумладан Ислом ҳамкорлик ташкилоти, БМТ ва бошқа халқаро тузулмалар доирасидаги Ўзбекистон-Қувайт ҳамкорлигининг долзарб масалалари муҳокама қилинди.\nШу билан бирга, Ўзбекистон ва Қувайт вакилларининг ўзаро ташрифлари жадвали юзасидан ҳам фикр алмашилди.\nУчрашувда Тошкент шаҳрида бўлиб ўтадиган ИҲТ Ташқи ишлар вазирлари кенгашининг 43-сессиясида Қувайт нуфузли делегацияси иштирокининг амалий жиҳатларига алоҳида эътибор қаратилди.\nТашқи ишлар вазирлигида 12 октябрь куни Ўзбекистон Республикаси Ташқи ишлар вазирлигида Қирғизистон Республикасининг Фавқулодда ва Мухтор Элчиси Данияр Сидиков билан учрашув бўлиб ўтди.\nСуҳбат чоғида турли даражадаги бўлажак учрашувлари билан боғлиқ Ўзбекистон-Қирғизистон муносабатларининг долзарб масалалари муҳокама қилинди.\nАбдураҳмон Омонқулов олган сурат


2017 Июль | Ғафур Ғулом нашриёти\n2017, Июль учун архив\nЎзбекистон Республикаси Президенти Шавкат Мирзиёев қарори билан Матбуот ва ахборот агентлигига Лазиз Тангриев бош директор этиб тайинланди. Лазиз Тангриев 2007 йилдан буён Ғафур Ғулом номидаги нашриёт-матбаа ижодий уйи директори сифатида фаолият кўрсатган.\nБугунги кунда юртимизда кенг кўламли ижобий ўзгаришлар, янгиланиш, моддий-иқтисодий ривожланиш билан бир қаторда маънавий тараққиёт, илмий-маърифий соҳада ҳам катта юксалишлар кўзга ташланмоқда. Улуғ аждодларимизнинг маънавий меросини чуқурроқ ўрганиш, тадқиқ этиш, уларни китоб ҳолида ёш авлодга, китобхон халқимизга яқиндан таништириш борасида ҳам саъй-ҳаракатлар амалга оширилмоқда. Академик Неъматуллоҳ Иброҳимов таҳрири остида оригинал манбалар асосида тузилган, ўзбек китобат [...]


Савдога Ўзбекистон Республикаси ФВВ Марказий базасининг 2018 йил 20 июлдаги 238-хатига асосан, Тошкент вилояти, Қибрай тумани, Янгиобод ҚФЙ, Мухтор маҳалласи, Мирзо Бобур кўчаси, 2-уйда сақланаётган 1974 йилда ишлаб чиқарилган, “ТМЗ-400/10” трансформатор ускунаси қўйилмоқда. Бошланғич баҳоси –3 838 000 сўм.\nАукцион савдо 2018 йил 10 сентябрь куни соат 11.00 дан бошлаб ўтказилади.\nЮқоридаги мулк 2018 йил 10 сентябрь куни аукцион савдода сотилмаган тақдирда, такрорий савдо 2018 йил 25 сентябрь куни соат 11.00 да ўтказилади. Савдо учун аризаларни қабул қилишнинг охирги муддати: 10 сентябрдаги савдо учун 7 сентябрь, 25 сентябрдаги савдо учун 21 сентябрь куни соат 18.00. Аризалар расмий иш кунлари соат 10.00 дан 16.00 гача қабул қилинади (13.00 дан 14.00 гача тушлик).\nСавдо ғолибига 10 иш куни ичида сотувчи билан олди-сотди шартномаси тузиш, мажбурияти юклатилади.\nТалабгорлар мулк бошланғич баҳосининг 5 (беш) фоизидан кам бўлмаган миқдорда закалат пулини “Даврбанк” ХАТБ Яккасарой филиалидаги қуйидаги ҳисоб рақамига тўлашлари шарт: 2020 8000 0005 7145 2002, МФО 01069, СТИР 200933850.


Ҳукумат «Фергана»ни тақиқлай бошлади | ҚИРҒИЗИСТОН ЯНГИЛИКЛАРИ\nҲукумат «Фергана»ни тақиқлай бошлади\nҚирғизистон Интернет-портали «Фергана.ру» ахборот агентлиги сайтини 21 февралгача тақиқлаб кўйиш буйруғини олди. Ушбу қарорни биринчи бўлиб мамкатдаги энг йирик провайдер «Кыргызтелеком» амалга оширди. Қолган провайдерлар эса ҳозирча «Фергана.ру» тақиқлаган эмас ва бу борада шарҳлар беришдан бош тортмоқда.\n«Элкат» вакили сўзларига кўра, ушбу сайтни техник жиҳатдан беш дақиқада тақиқлаб қўйиш мумкин».\nДавлат алоқа агентлини ҳужжатига мувофиқ, Қирғизистоннинг барча Интернет-провайдерлари «Фергана» «Фергана» сайтини тақиқлашни 27 февралгача амалга оширишлари шарт.\nТаҳририёт сайтнинг тақиқланиши юзасидан агентликнинг барча материаллари уларнинг «Фейсбук» даги асосий саҳифасида чоп этилиб борилиши ва ўз муштарийларига чегаралашни четлаб ўтиш учун онлайн-воситалардан фойдаланишни таклиф қилишди.\nДавлат алоқа агентлиги бош вазир Омурбек Бабановнинг топшириғига таянмоқда. У эса ўз новбатида парламентнинг 2011 йил 9 июндаги буйруғига биноам амал қилади.\nЎша қарор, «Вақтинчалик депутатлик комиссиясининг, Республикада 2010 йилнинг апрел ойи фожиали ҳодисалари шарт-шароитини ўрганиш ва сабабини аниқлаш ҳамда уларга сиёсий баҳо бериш маълумотлари» деб номланар эди. «Фергана.ру» сайтини тақиқлаб қўйиш уннинг 30-чи пунктида ёзилган, бироқ унинг сабаблари ҳужжатда тушунтириб берилмаган.\nОлий прокурор Аида Салянова, Олий кенгашнинг 2012 йил 2 февралдаги йиғилишида, мамлакатда «Фергана.ру» сайтини тақиқлаб қўйиш учун техник имкониятлар мавжуд эмас, деган сўзларига қарамасдан, ҳукумат томонидан ушбу сайтни тақиқлаш қарори қабул қилинди.\n«Фергана» редакцияси, Қирғизистон ҳукумати билан судлагишна тайёрлигини маълум этмоқда.\n«Парламент ва ҳукуматнинг ўзаро келишуви»\n«Фергана.ру» бош редактори Даниил Кислов, сайтнинг тақиқлаб қўйилиши Қирғизистоннинг на президентига, на бош вазирига керак эмас, деб ҳисоблайди. Унинг фикрига кўра, ушбу меъёр парламент ва ижро ҳокимияти ўртасидаги ўзаро келишув натижасидир.\n«Бу – ғалати келишув натижасидир, Қирғизистон Республикасининг юқорисида рўй бераётган жараёнлар ва турли ҳил ҳокимиятга эга гуруҳлардаги ташқи курашни ўз ичига олувчи: бир томондан – ҳукуматнинг, пинаги бузилмас «бизнесменлари», бошқа томондан эса - парламентнинг ўта эмоционал ватанпрарвар-миллатчи лоббисини турибди», - деб ҳисоблайди Кислов.\nПарлемент дупутатлари ўзларининг «Фергана»ни тақиқлаб қўйиш истакларини, веб сайт «миллатларъаро тафовудни кескинлаштиради» ва «ҳақиқатга номувофиқ маълумотларни тарқатади» деган сўзлар билан изоҳламоқдалар.\nБироқ Қирғизистоннинг ҳуқуқ ҳимоялов муҳитида «Фергана» нинг тақиқланиши ўта салбий реакцияларга олиб келди.\n«Озодлик овози» жамғармаси бошлиғи Сардар Багишбеков, «Фергана»нинг тақиқланиши - бу овоз эркинлигининг бузилишидир.\n«Мен ҳозир ушбу масаланинг ҳуқуқ томонинидан ўрганмоқдаман ва «Фергана» сайтига ўзимнинг адвокатлик хизматларимни таклиф қилишга тайёрман», - деди у.\nҲуқуқ ҳимоячиси Толекан Исмаилов, ҳукумат ҳаракатларини «антиконституцион», деб ҳисоблайди.\n«Улар 1937 йил ҳаракатларига ўхшайди», - деди у, Сталин репрессиияларини назарда тутиб.\nБу «Фергана» сайтини Қирғизистонда биринчи бор тақиқланиши эмас: 2010 йилнинг феврал ойида веб-сайт, ўша вақтда ҳокимият бошида турган президент Курманбен Бакиевнинг ўғли ҳақидаги кетма-кет ноқонуний операциялар тўғрисидаги мақолалардар сўнг ёпиб қўйилган эди.\nКислов сўзларига кўра, «Фергана» 2005 йил инқилобидан олдин ҳам тақиқлаб қўйилган эди, ва у ўз сайтига нисбатан эндиги таъқибларга ҳайрон эмас.\n«Бизнинг агентлик ҳар доим ўша кунлар ҳодисалари ҳақида хабар берувчи асосий ҳаққоний тезкор ахборот манъбаларидан бири эди [2005 ва 2010 йилдаги давлат инқилоблари]», - деб ёзади Кислов.\nҲукуматнинг бутун Қирғизистон бўйлаб «Фергана»ни тақиқлаб қўйиш қарорига қандай муносабатдасиз? Сиз ушбу сайтга кири оласизми ва қандай провайдердан фойдаланасиз? Ўз шарҳларингизни қуйида қолдиринг.\nМуҳаррир: Бектур Искендер ва Илъя Каримджанов\nМуаллиф: Болот Сатаркулов\nАввалги мақолаҲукумат Ўшдаги ўзбек тилидаги плакатларни қирғиз тилидаги нусхаларисиз ноқонуний, демоқда\nНавбатдаги мақолаБиринчи қирғиз космонавти Атамбаев билан учрашувга қўйилмади


ўзб| uzb| рус\nИнвестиция Умумий маълумот\n2020-2022 йилларда соҳа корхоналари томонидан 39 та лойиҳа фойдаланишга туширилиши режалаштирилган бўлиб, жами 94,4 млн. АҚШ доллар миқдорида инвестиция жалб қилиниши кутилмоқда. Жумладан:\nУзумчилик ва виночиликни ривожлантириш агентлиги ташаббусида 2020-2022 йилларда репсубликамизда кичик виночиликни ривожлантириш ва энотуризмни йўлга қўйиш мақсадида қуйидаги лойиҳаларни амалга ошириш режалаштирилган:\n- «Шохруд» АЖ томонидан қиймати 1,8 млн. долларлик «Замонавий технологиялар орқали эман бочкаларни ишлаб чиқариш»;\n- Тошкент вилоятининг Қибрай туманида “OBOD KONKOR” МЧЖ томонидан амалга ошириладиган 0,7 млн. долларлик “Вино туризмини ривожлантириш ва янги токзорлар барпо этиш”;\n- Навоий вилоятининг Навбаҳор туманидаги ХК “Paradise Garden” МЧЖ томонидан амалга ошириладиган 1,3 млн. долларлик “Узумчилик плантациясини ташкил этиш ва узумни бирламчи қайта ишлашни жорий этиш”;\n- Тошкент вилоятининг Бўстонлиқ туманида “New York invest group” МЧЖ томонидан АҚШ компанияси ҳамкорлигида қиймати 2,5 млн. долларлик тўғридан-тўғри инвестиция жалб қилган ҳолда “Вино туризмини ривожлантириш ва замонавий узумчилик плантациясини ташкил этиш” лойиҳаси.\nУшбу лойиҳалар фойдаланишга туширилиши натижасида янги маҳсулот турлари ишлаб чиқарилиши, маҳсулотлар экспорт қилиниши ҳамда қўшимча 1553 та янги иш ўринлари яратилишига эришилади.\n2017-2019 йилларда соҳага жами 82,6 млн. АҚШ доллар миқдорида инвестициялар жалб қилиниб 39 та лойиха ишга туширилган. Жумладан:\nУзумчилик ва виночиликни ривожлантириш агентлиги ташаббусида Фарғона вилояти Фарғона туманида 2019 йилда «Fergana France» МЧЖ ҚК томонидан 2 та лойиҳа амалга оширилган.\n- Қиймати 1,5 млн. долларлик “Ноанъанавий усулда винони ишлаб чиқариш” лойиҳаси. Ушбу лойиҳа республикамизда илк маротаба беҳи, анор, олча ва малина барглари ва мевалари қайта ишланиб вино ишлаб чиқаришга қаратилган. Натижада йилига 2,0 млн. АҚШ доллари миқдорида вино маҳсулотлари Литва, Хитой, Қозоғистон ва бошқа мамлакатларга экспорт қилинишига эришилди ва қўшимча 80 та янги иш ўринлари яратилди.\n- Қиймати 1,9 млн. долларлик “Замонавий меҳмонхона, экотуризм ва винотуризмни ташкил этиш” лойиҳаси. Ушбу лойиҳа республикада эко ва вино туризми ривожлантирилишига қаратилган бўлиб, натижада йилига 3 минг нафар сайёхларни қабул қилиш имконияти яратилди ҳамда қўшимча 100 та янги иш ўринлари яратилди.\n2020-2022 йилларда 2017-2019 йилларда


Амстердам аэропорти хавфсизликни таъминлаш мақсадида қисман эвакуация қилинди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Амстердам аэропорти хавфсизликни таъминлаш мақсадида қисман эвакуация қилинди\t10:32, 13 апрель 2016\tАмстердам аэропорти хавфсизлик чораларини кўриш учун қисман эвакуация қилинди. Ҳуқуқ-тартибот идоралари ходимлари уч кишини қўлга олган, деб хабар берди “Lenta.ru” нашри. Воқеа 13 апрель, чоршанбага ўтар кечаси рўй берди. Биринчи гумонланувчи маҳаллий вақт билан 21:30 да автомашиналар турар жойи ва “Схипхол-Плаза” савдо маркази оралиғида қўлга олинган. Гувоҳларнинг айтишича, эркак қочишга уринган, аммо полициячилар қувиб етиб, қўлга олишган. Унинг қўлидаги чемоданни текшириш учун робот-сапёр ва портловчи моддаларни текширувчи экспертлар жалб этилган. Аммо чемодан ичидан портловчи модда чиқмаган. Шундан кейин диспетчер минорасидан қўлида шубҳали чемодан кўтарган яна иккита ёш йигит ушланган. Ҳарбий полиция Бельгия рақами тақилган автомашинада ўтирган шубҳали тўрт кишини ҳам ушлаб, тинтув қилган ва қўйиб юборган. Аэропортга келган йўловчилар назорат-пропуск пунктида ва багаж тарқатиладиган залда ушланиб қолишган. Бундан ташқари автобус бекатлари, шу жумладан “Стихпол-Плаза” савдо маркази ва унинг ёнидаги автомобиль турар жойлари беркитилган.\nТекширув ишлари тугагандан кейин автобус ва таксилар ўз ишини давом эттирган. Автомобиль турар жойларига энг охирида иш бошлаш учун рухсат берилган.


Мансабдорларнинг неча пуллик хизмат машиналаридан фойдаланиши мумкинлиги тасдиқланди - YANGILIK .RU yangilik.ru\n2021 йил 29 апрелда “Давлат бошқаруви ва маҳаллий давлат ҳокимияти органларида хизмат автотранспортларидан фойдаланиш тизимини тубдан такомиллаштириш чора-тадбирлари тўғрисида”ги Вазирлар Маҳкамасининг қарори қабул қилинди. Бу ҳақида Коррупцияга қарши курашиш агентлиги хабар берди.\nУнга кўра, давлат бошқаруви ва маҳаллий давлат ҳокимияти органларида хизмат авторанспорт воситаларини бириктириш меъёрлари тасдиқланди. Жумладан:\n-Вазирлар, давлат қўмиталари раҳбарлари, вилоятлар ва Тошкент шаҳар ҳокимларига бириктириладиган хизмат автотранспортининг энг юқори нархи — БҲМнинг 2000 баравари (490 млн. сўм)дан;\n-Уларнинг ўринбосарлари хизмат автотранспортининг энг юқори нархи — 1500 баравари (367 млн. 500 минг сўм)дан;\n-Туман ва шаҳар ҳокимлари хизмат автотранспортининг энг юқори нархи — БҲМнинг 1000 баравари (245 млн. сўм)дан;\n– Давлат бошқаруви органларининг Қорақалпоғистон Республикаси, вилоятлар, Тошкент шаҳар бўлинмалари раҳбарлари, шунингдек, туман, шаҳар ҳокими ўринбосарлари хизмат автотранспорти нархи — БҲМнинг 700 баравари (171 млн. 500 минг сўм)дан ошмаслиги белгиланди.\nКоронавирус: Ўзбекистонда яна икки киши касалликдан вафот этди


Ўзбекча тўй маросими - 11.09.2015, Sputnik Ўзбекистон\nЎзбекча тўй бу - ёру-дўстлар давраси, яхши кайфият, тўкин дастурхон, эзгу тилаклар, совғалар, завқли қўшик ва рақс. 11.09.2015, Sputnik Ўзбекистон\n17:40 11.09.2015 (янгиланди: 16:35 24.09.2015)\nЎзбекча тўй бу - ёру-дўстлар давраси, яхши кайфият, тўкин дастурхон, эзгу тилаклар, совғалар, завқли қўшик ва рақс.\nЎзбекистонда Август, Сентябр ойлари бу — тўй ўтказиш фасли.\nҲар бир Ўзбек ҳаётида тўй — катта аҳамиятга эга. Кўпчиллик ҳашамдор тўй қилсам деб орзу қилади. Шунинг учун бўлса керак, йил сайин тўй дабдабалари меъёри ошиб-тошиб бормоқда.\nАлбатта бунга ҳавас қилса бўлади, лекин ушбу ҳашаматли маросимлар оиланинг ҳамёнини бутунлай қуритмоқда. Ундан ташқари, йўлларни тўсиб қўядиган узундан узоқ тўй кортежлари, ярим тунгача давом этадиган баланд мусиқа садолари жамиятнинг бошқа аъзоларига нисбатан ҳурматсизлик эмасмикин, деган савол туғилади.\nЎзбекистон ҳукумати бир не йилдан буён тўйлардаги ортиқча "ҳашамат" билан кураш олиб бормоқда. Бу борада Президент фармони 1998 йилда қабул қилинган.\nТўйларни камтарин ўтказиш учун тавсиянома:\nМеҳмонлар сони 100 кишигача;\nТўй кортежида автомобиллар сони 4 тагача;\nТўй тантаналарини соат 22:00 гача тугатиш;


Украина чиғаноқларни экспорт қилишга ўтмоқда\n08:53 / 27.12.2016\nУкраинада чиғаноқларни экспорт қилиш ҳажми мой (сало) миқдоридан етти бараварга ошиб кетди. Бу ҳақда Украина аграр бизнеси сайтида хабар қилинди.\n«Жорий йилнинг биринчи ўн ойи давомида 347 тонна чиғаноқ экспорт қилинди. Таққослаш учун: шу йилнинг тўққиз ойида давомида хорижга фақатгина 51 тонна украина мойи (сало), атиги 9 тонна қўй гўшти етказиб берилди», - дейилади хабарда.\nТаъкидланишича, чиғаноқлар экспорти 2013-2015 йилларда 3 дан 260 тоннага қадар ошган. Бироқ, уларни фақатгина икки мамлакат харид қилмоқда - Руминия (25 фоиз) ва Литва (75 фоиз). Шу билан бир қаторда, ушбу маҳсулот нархи жуда арзондир.\n«Маҳаллий чиғаноқлар асосан хом-ашё сифатида олиб кирилади ва уларнинг нархи ҳам беш баравар арзонроқдир. Маҳсулот бир килограммининг ўртача қиймати килограммга 1 долларни ташкил қилади. Уни қайта ишланган ҳолда Франция, Венгрия, Италия ва Польшага етказиб беришади», - дейилади аграр бизнеси клубининг хабарида.


Ўзбекистонга келтирилаётган вакцина ишлаб чиқарилган давлатнинг ўзида тақиққа учради — Sof.uz\nЎзбекистонга келтирилаётган вакцина ишлаб чиқарилган давлатнинг ўзида тақиққа учради\n17.03 02:13 500 Тиббиёт\nШвеция AstraZeneca швед-инглиз фармацевтика компанияси томонидан ишлаб чиқарилган коронавирусга қарши вакцинадан фойдаланишни эҳтиёт чораси сифатида тўхтатиб туради. Бу ҳақда Швеция Соғлиқни сақлаш агентлиги хабар бермоқда.\nҚайд этилишича, Европа Дори воситалари агентлиги томонидан препарат таъсирида юзага келиши мумкин бўлган ножўя таъсирлар текширилгунча Швецияда вакцинани қўллаш тўхтатилади.\nУшбу текширув давомида эмланганларда тромбоз ҳолатларининг эмлаш билан боғлиқлигини аниқлаш режалаштирилган.\n“Европа Дори воситалари агентлиги ушбу ҳолатларнинг эмлаш билан боғлиқлигини аниқламагунча вакцинани қўллашни тўхтатиб туриш муҳимдир”, деган давлат эпидемиологи Андерс Тегнелл.\nШвед департаментининг таъкидлашича, AstraZeneca вакцинаси коронавирусдан яхши ҳимоя қилади. Швециянинг ўзида ушбу препаратнинг ножўя таъсири қайд этилмаган.\nМаълумот ўрнида, кўплаб Европа мамлакатлари AstraZeneca вакцинасидан фойдаланишни тўлиқ ёки қисман тўхтатганини эълон қилган. Германия, Франция, Италия, Испания, Словения, Португалия, Кипр, Нидерландия, Австрия, Дания, Эстония, Латвия, Литва, Болгария, Ирландия, Люксембург, Норвегия ва Исландия ҳам шулар жумласидандир.\nЕвропадан ташқарида вакцинадан фойдаланиш Индонезия, Конго Демократик Республикаси, Таиланд ва Жанубий Африкада тўхтатилган.\nЖаҳон соғлиқни сақлаш ташкилоти (ЖССТ) Бош директори Тедрос Адҳаном Гебрейесуснинг айтишича, ташкилотнинг вакциналар хавфсизлиги бўйича маслаҳат қўмитаси бугун, 16 март куни AstraZeneca препарати хавфсизлигини қайта кўриб чиқади — дея хабар бермоқда 'Qalampir'.\nAZD1222 вакцинаси Буюк Британия (Оксфорд университети) ва Швеция (AstraZeneca) олимлари томонидан биргаликда ишлаб чиқилган.\nМаълумот ўрнида, ушбу вакцина билан оммавий эмлашлар бошлангандан сўнг, эмланганлар орасида шифохонага ётқизилганлар ва ўлим ҳолатлари қайд этилган.\nЎлим ҳолатларини ўрганган шифокорлар ушбу вакцина билан эмланганларда қон қуйқалари ҳосил бўлганини аниқлаган.\nЎз навбатида, фармацевтика компанияси қон қуйқалари ва эмлаш ўртасида боғлиқлик мавжудлигига оид далиллар йўқлигини айтган.\nКомпания маълумотларига кўра, Европа Иттифоқи ва Буюк Британияда 17 миллион киши эмланган ва улар орасида 15 та чуқур томир тромбози ва 22 та ўпка артериясининг эмболия ҳолатлари аниқланган.\nЭслатиб ўтамиз, Ўзбекистон GAVI (Вакциналар ва иммунизация бўйича глобал альянс) ташкилотининг COVAX дастурига аъзо давлат сифатида маълум миқдорда AstraZeneca вакцинасидан олади.


Бокс бўйича Куба терма жамоаси тўлиқ таркиб билан Тошкентга келди - Bugun.uz Sport\nБокс бўйича Куба терма жамоаси тўлиқ таркиб билан Тошкентга келди\n11:36 | 12-10-2021\nБокс бўйича Куба терма жамоаси жаҳон чемпионатига ўзбекистонлик спортчилар билан машғулот ўтказиш учун 12 октябрь куни Тошкентга келди. Бу ҳақда Ўзбекистон бокс федерацияси матбуот хизмати хабар берди.\nЎзбекистон бокс федерацияси раисининг биринчи ўринбосари Сакен Полатов 2019 йил Куба бокс федерацияси президенти Алберто Пуиг билан учрашиб, ҳамкорликни йўлга қўйиш юзасидан музокаралар ўтказганди. Ушбу келишувга кўра, 2019 йилнинг ноябрь ойида Ўзбекистон терма жамоаси Кубада ўқув-машғулот йиғинлари олиб борган. Эндиликда мазкур келишувнинг мантиқий давоми сифатида Куба терма жамоаси Ўзбекистонда чарм қўлқоп усталари билан ўқув-машғулот йиғинларини ўтказади.\nАйни пайтда Ўзбекистон терма жамоаси Тошкент вилоятининг Янгиобод ўқув базасида йиғин олиб бормоқда. Кубаликлар ҳам ушбу йиғинга қўшилишади ва ҳар икки мамлакат боксчилари олдинда турган жаҳон чемпионатига биргаликда тайёргарлик кўради. Кубаликларнинг Тошкентга келган таркибида уч нафар Олимпиада чемпиони ҳам бор.\nҚўшма ўқув-машғулот йиғини 22 октябрга қадар давом этади ва ўша куни ҳар икки терма жамоа Белград шаҳрига жўнаб кетади.\nАввалроқ Ўзбекистон бокс терма жамоасининг жаҳон чемпионатида иштирок этиш учун чақирилган таркиби маълум қилинган. Шунингдек, Тошкент шаҳри илк бор мезбонлил қилган триатлон бўйичи Осиё кубоги якунлангани ҳақида хабар берилган.


00:09 30 Сентябр 2020\n14:02 10.03.2020 (Янгиланган 19:16 11.03.2020) Ҳавола олиш\nSputnik Ўзбекистон мухбири 2-чи жаҳон урушининг энг ёш қатнашчиларидан бўлган 94 ёшли Мақсуд Акилов билан суҳбатлашди.\nТОШКЕНТ, 10 мар — Sputnik. Sputnik Ўзбекистон мухбири урушнинг энг ёш қатнашчиларидан бўлган Мақсуд Акиловнинг хонадонида бўлиб, унинг ўтмиш хотираларига қулоқ тутди. 2-чи жаҳон урушида эришилган ғалабанинг 75 йиллиги муносабати билан уюштирилган суҳбат давомида 94 ёшли отахон узуқ-юлуқ бўлсада, ўтмиш хотираларини титкилашга уринди.\nУрушга 1943 йил охирларида кетганман дея ҳикоясини бошлайди отахон.\n"Урушга мен билан бирга 4 ака ука кетганмиз. 1919 йилда туғилган катта акам медицина соҳасини тамомлагач, урушга кетиб ўша ерда дўхтирлик қилган. 1921 йилда туғилган иккинчи акам 1940 йилда урушга чақирилган, уни Финландияга фронтга ташлаганлар. У ерда жанг қилиб, қаттиқ ярадор бўлгач, Москвадаги болницага ётқизилган. Ўшанда биз акамни уйга юборишларини сўраб хат ёзганмиз, аммо юборишмаган. У ерда даволаниб чиққач, акамга капитан унвонини беришган ва уни Сталинграддаги жангга олиб кетишган.\nВетеран Максуд Акилов\nУруш пайтларида минглаб болалар Ўзбекистонга эвакуация қилиниб, ўзбеклар ўрис болаларини боқишган. Ҳар бир ўзбек оиласига вокзалда туриб, болалар тарқатилган. Биз ҳам битта украин боласини олиб боққанмиз. Уруш тугагач, хат орқали унинг онаси билан топишиб, аёл боласини олиб кетган. Исми Леня Коршевский эди.\nМақсуд тоға шундай дея Леня Коршевскийнинг эски газетада босилган суратини кўрсатди. Сурат “У нас есть семья” — “Биз оиладамиз” сарлавҳаси остида ўша даврдаги газетада чоп этилган. Унда Коршевскийнинг ўзбек хонадонида парвариш қилинаётганлиги ҳолати муҳрланган.\nСурат остидаги изоҳларда эса, “гитлерчиларнинг хўрлашидан, жабр зулмидан қутқариб олинган мингларча етим болаларнинг Ўзбекистонга олиб келинганлиги, улардан бири бўлган Леня Коршевскийнинг суҳбатдошимиз Мақсуд тоғанинг отаси, хизмат кўрсатган ўқитувчи — Оқилхон Шарафитдинов оиласига топширилганлиги ҳақида ёзилган.\n"Оилада ўнта фарзанд бўлганмиз, 7 ўғил 3 нафар қиз. Учинчи акамизни ҳам урушга олиб кетишгач, уйда мендан бошқа катта одам қолмади. Оила аъзоларим қоғоз-хат қилиб ҳам мени армиядан олиб қолишолмаган," - дея эслайди отахон.\n1944 йилда армияда хизмат қилиш учун Самарқандга олиб кетилганман. Қаҳратон қиш... қаттиқ совуқ... командиримиз яхши эди, казармаларни айланинглар, тепада юринглар, бўлмаса совуқда қотиб қоласизлар, – деб турарди. Эрталаб овқатга чиққанда “старшина” “ўрнингдан тур” буйруғини бергач, ҳамма бир вақтнинг ўзида чопиб чиқарди. Акс ҳолда “Отставит!” буйруғини берса, оч қолиб кетиш мумкин эди. Овқатда эса (кафти билан кўрсатиб) мана шундай бўлак қоп-қора нон, сал сиқсангиз суви чиқарди. Қаттиқ қотган балиқни шўрва қилиб, ичига икки дона картошка солиб берарди. У ерда икки ой хизмат қилган бўлсак, 15 нафар сафдошларимиз вафот этди мана шу қийинчиликларга чидай олмай, – дейди Мақсуд тоға.\n"Бизни эрталаб турғизиб, қоровулликка қўйишарди. Қаттиқ совуқ, оёғимизга газета, латта ўраб, этик йўқ, ботинка кийиб, дийдираб турардик... Баъзилар чидай олмай ўзини ўзи отган, айримлари армиядан қочиб уйига етиб келганида, ортидан қувиб келишган. Сўнг уларни яна армияга қайтариб олиб кетилиб, халқнинг кўз ўнгида отиб ташлашган. Жуда қийин замон эди...\nМен армия амбулаториясида уч марта ётиб даволанганман. Амбулатория овқатлари яхши эди, каша, нон овқат бериларди.\nКейин бизни ўз хоҳишимиз билан урушга олиб кетадиган бўлишди, мен ҳам ўз аризамга кўра урушга отландим. Самарқанд станциядаги вокзалда 500 та аскарлар, одамлар тўпланишган, ҳаммасининг қўлида нон, колбаса, пишлоқ... уларни кўриб, йиғлаганмиз.\nСўнг алвон рангли илма-тешик бўлиб кетган вагонга бизни чиқаришди, икки қават бўлиб жойлашганмиз ўша вагонга... Ҳаво совигандан совир эди. Бизнинг вагонда 30 кишидан иборат аскарлар бўлган. Йўл-йўлакай шеригимга уйдан хат келса, урушга кетяпмиз, деб жавоб ёзмагин, манзилларимиз ўзгариб қолиш мумкин, дея тайинлаганман. Бир акам урушда ҳалок бўлиб, қолган иккитаси урушда бўлган. Мен уларни бориб топаман деган умидим бўлган.\nШу алпозда Самарқанддан Тошкентга етиб келдик, аммо поезд эшиги очилмаган. Тошкентга ҳар ёқдан аскарларнинг ота оналари келган, улар боламни кўриб қоламанми деган умидда қўлларида озиқ-овқат, егуликлар... поезд ойналаридан аскарлар уларга қараб бақиришади, ота-оналар уларга интилиб дод солишади, қий-чув.\nПоезд юриб, урушга кетдик. Йўл-йўлакай овқатланишга тўхтардик. Йўллар музлаган, бомба тушиб релеслар бузилган. Бизни релесларимиз кенгроқ бўлса, уларники торроқ бўларкан. Йўлларни тузатиб, 29 кун деганда Одессага етиб борганмиз. Йўл-йўлакай поезд юриб кетиб қолиб, сафимизда бўлган учта аскар бола ҳалок бўлган...\nПоезд келиб Чехословакияга тўхтаб, ўша ердаги ўрмонга жойлашганмиз. Дарахтларни қирқиб, қишлоқдаги ҳашакларни беркитиб олиб келиб, тўшардик. Ўтин учун дарахтларни қирқиб, қишлоқдаги ҳашакларни беркитиб олиб келиб, устини дарахт барглари билан беркитиб тагимизга тўшаб ётардик.\nУруш тугагунича шунақа аҳволда ётганмиз. Биз ётган жой кенг дала, ҳеч нарса экилмаган, бедапоялар ўриб ташланган... Шу ерда ҳамма аскарлар ўзига чуқур қазиб, жойлашиб ётган. Болалар ёш эмасми, ҳаммасининг гавдалари келишган, деб урушга олаверишган бирваракайига... Шаҳарда тайёргарлик босқичини ўтаётганда ўқдори берилмаган, улар ёғоч милтиқ билан тайёргарлик ўташган. Уруш пайтида милтиқ етишмаган, ким немисни ўлдирса, бориб унинг ўқдорисини олиб, урушга киради дейилган бизга...\nХуллас биз жойлашган ўрмондан сал 300 метр нарида дарахтзор бўлиб, у ерда немислар бор экан. Йигитлар шўх, немислар қанақа бўларкан деб қизиқиб, ётган жойидан туриб юрган вақтида кўз ўнгимиза немис снайперчилари улардан учтасини отиб, ўлдириб юборган.\nБир оздан сўнг эса нимадир гумбурлаб, немисларнинг ўзи араваси, отлари билан осмонга кўтарилиб тушди. Кейин билсак, ўзининг минасига ўзи тушиб, порлаган экан, баъзилари столбага осилиб қолган...\nУстимизга сафида власовчилар бостириб келганда бизникилар улардан 200 тасини асир олиб, қочиб кетмаслиги учун оёқ қўлини боғланиб, раҳбариятга топширган.\nЧехословакияда озиқ-овқатдан муаммоимиз бўлмаган. У ерга етиб борганимизда Чехословакия халқи ҳар хил пишириқлар, тухум ва бошқа егуликлар билан билан бизни сийлашган. Сўнг у ердан Польшага олиб келишди. У ерда деярли ярим йил турдик, кейин “школьный город” деган жойга олиб келишиб, бизни Николай даврида қурилган саройлар бўлган жойларга жойлаштиришди. Бу ер ҳам совуқ эди. Бечора қишлоқ аҳолиси қўрқиб, ўтин териб келишолмас экан, уйлари совуқ...\nСизларга ёрдам беришади, шу йигитларга қараб туринглар, биз ҳам сизларга ёрдам берамиз дея, бизнинг сафимиздан 15 кишини шу қишлоққа ташлашди. Қишлоқ аҳолиси рози бўлишиб, биз уларнинг уйидан паноҳ топганмиз, улар нима еб ичса, биз ҳам шуни еч ичганмиз.\nБечора қишлоқ одамлари жуда хурсанд бўлишиб, бизни яхши боқишган. Бир куни ҳарбий қисмимизга қишлоқ ичидан бир неча одамлар шикоят қилиб келиб, "йигитларинг бизни безовта қилди, бола-чақам, хотинимни, қизларимни безовта қилди", дейишган. Ўшанда ўша қишлоққа кириб аҳолини безовта қилган солдатлар отишга ҳукм қилинган, айб ўзларида бўлган-да. Шунақа ҳунарлар кўрсатадиганлари ҳам тез-тез учраб турарди сафимиздаги йигитлар орасида.\nКейин 2 майда пушкалар отилиб, 15 майда ғалаба бўлди. Кейинчалик 9 май расман ғалаба куни деб эълон қилинган.\nШундай қилиб, мен ва сафдошларим ана шу кўргиликларини бошимиздан кечирганмиз. Уруш тугаши арафасида бўлса-да, немислар қўлида бўлган сотқинлар, урушдан тирик қолган немислар билан жанг қилганмиз.\nТошкентда урушдан аввал 1937 йилларда очарчилик бўлган. Мана шу Тошкент шаҳрида ҳам тобутга ўхшаган "ўрис арава" бўларди. Эрта азонда соат 5:00 ларда туриб, аравакашлар чиқиб кетарди ва кўчада совуқдан, очликдан ҳалок бўлган одамларнинг ўлган жасадларини олиб кетишарди".